PeVM 9/2018 HE 199/2017 laiksi tiedustelutoiminna... | EDILEX\nPeVM 9/2018 vp HE 199/2017 vp Hallituksen esitys eduskunnalle laiksi tiedustelutoiminnan valvonnasta ja laiksi valtion virkamieslain 7 §:n muuttamisesta\n1. Laki tiedustelutoiminnan valvonnasta\n2. Laki valtion virkamieslain 7 §:n muuttamisesta\nPeVM 9 /2018 vp - HE 199/2017 vp\nHallituksen esitys eduskunnalle laiksi tiedustelutoiminnan valvonnasta ja laiksi valtion virkamieslain 7 §:n muuttamisesta ( HE 199/2017 vp ): Asia on saapunut perustuslakivaliokuntaan mietinnön antamista varten. Asia on lisäksi lähetetty tarkastusvaliokuntaan, hallintovaliokuntaan, lakivaliokuntaan ja puolustusvaliokuntaan lausunnon antamista varten.\ntarkastusvaliokunta TrVL 2/2018 vp\npuolustusvaliokunta PuVL 8/2018 vp\nlakivaliokunta LaVL 27/2018 vp\nhallintovaliokunta HaVL 36/2018 vp\nlainsäädäntöjohtaja Tuula Majuri - oikeusministeriö\nerityisasiantuntija Anu Mutanen - oikeusministeriö\neduskunnan apulaispääsihteeri Timo Tuovinen - Eduskunnan kanslia\neduskunnan oikeusasiamies Petri Jääskeläinen - Eduskunnan oikeusasiamiehen kanslia\nvaltioneuvoston oikeuskansleri Tuomas Pöysti - oikeuskanslerinvirasto\noikeusneuvos Pekka Koponen - korkein oikeus\noikeusneuvos Outi Suviranta - korkein hallinto-oikeus\nneuvotteleva virkamies Heli Heikkola - sisäministeriö\nlaamanni Tuomas Nurmi - Helsingin käräjäoikeus\nEsityksessä ehdotetaan säädettäväksi laki tiedustelutoiminnan valvonnasta. Uudella lailla järjestettäisiin siviili- ja sotilastiedustelun laillisuusvalvonta sekä säädettäisiin eräistä parlamentaarisen valvonnan yksityiskohdista. Lisäksi ehdotetaan valtion virkamieslain muutosta.\nLait ovat tarkoitetut tulemaan voimaan mahdollisimman pian. Esitys liittyy vuoden 2018 valtion lisätalousarvioesitykseen.\nHallituksen esityksen säätämisjärjestysperusteluissa ehdotusta tarkastellaan perustuslain 2 §:n 3 momentin oikeusvaltioperiaatteen, perustuslain 10 §:ssä turvatun yksityiselämän suojan ja perustuslain 21 §:n oikeusturvasäännöksen kannalta. Lisäksi huomiota kiinnitetään perustuslain 125 §:n 1 momentissa Suomen kansalaisuudesta julkisten virkojen kelpoisuusvaatimuksena säädettyyn. Lisäksi perusteluissa viitataan kansainvälisten ihmisoikeusvelvoitteiden asettamiin vaatimuksiin.\nHallituksen käsityksen mukaan perusoikeuksien rajoittamisen ja kansainvälisten ihmisoikeusvelvoitteiden asettama vaatimus tehokkaasta valvonnasta ja oikeussuojakeinoista puoltavat sitä, että esitys saatetaan eduskunnan perustuslakivaliokunnan käsiteltäväksi.\nEsityksessä ehdotetaan säädettäväksi laki tiedustelutoiminnan valvonnasta. Uudella lailla järjestettäisiin siviili- ja sotilastiedustelun laillisuusvalvonta sekä säädettäisiin eräistä parlamentaarisen valvonnan yksityiskohdista.\nHallituksen esitys liittyy eduskunnan käsiteltävänä olevaan laajaan tiedustelulainsäädäntökokonaisuuteen. Nyt arvioitavan ehdotuksen lisäksi siihen sisältyvät siviilitiedusteluesitys ( HE 202/2017 vp , PeVL 35/2018 vp ), sotilastiedusteluesitys ( HE 203/2017 vp , PeVL 36/2018 vp ) ja tiedustelun parlamentaarista valvontaa koskeva puhemiesneuvoston ehdotus eduskunnan työjärjestyksen ja eduskunnan virkamiehistä annetun lain 9 §:n muuttamisesta ( PNE 1/2018 vp ).\nPerustuslakivaliokunta on perustuslain muutoksen yhteydessä pitänyt erityisen olennaisena, että tiedustelun toimintaympäristössä huolehditaan riittävistä oikeusturva- ja valvontajärjestelyistä. Kysymys tiedustelutoiminnan valvontajärjestelmästä (laillisuusvalvonta ja parlamentaarinen valvonta) muodostuu siten valiokunnan mukaan hyvin tärkeäksi ehdotettujen siviili- ja sotilastiedustelun toimivaltuuksien kannalta. Perustuslakivaliokunnan mukaan on välttämätöntä, että tiedustelutoimintaan liittyy tehokas ja kattava valvontajärjestelmä ( PeVM 4/2018 vp , s. 9, ks. myös PeVL 35/2018 vp , s. 30 ja PeVL 36/2018 vp , s. 35).\nTiedustelutoimivaltuuksien valvontaa on käsitelty myös Euroopan ihmisoikeustuomioistuimen ja Euroopan unionin tuomioistuimen oikeuskäytännössä. Tiedusteluun liittyvien oikeusturva- ja valvontajärjestelyiden merkitystä, kuten valvontatoimielinten riippumattomuutta ja valvonnan tehokkuutta, on korostettu oikeuskäytännössä (ks. tarkemmin PeVL 35/2018 vp , s. 5—13 ja PeVL 36/2018 vp , s. 6—13 ja niissä mainitut tapaukset).\nNyt arvioitavalla säädösehdotuksella pyritään yhdessä tiedustelun parlamentaarista valvontaa koskevan ehdotuksen kanssa täyttämään valvontaa koskevat perustuslaista, ihmisoikeusvelvoitteista ja EU-oikeudesta seuraavat vaatimukset. Tiedustelun laillisuusvalvonta on osa tiedustelutoiminnan valvontakokonaisuutta, johon kuuluvat sen lisäksi viranomaisten sisäinen valvonta, tiedustelutoimivaltuuksien tuomioistuinkäsittely ja ehdotettu parlamentaarinen valvonta.\nPerustuslakivaliokunnan käsityksen mukaan ilman tehokasta valvontaa ei viranomaisille voida antaa niin pitkälle perusoikeuksiin puuttuvia toimivaltuuksia kuin siviili- ja sotilastiedustelua koskevissa hallituksen esityksissä ehdotetaan. Lisäksi valiokunnan mukaan ehdotetusta tiedustelutoiminnasta säätäminen tavallisella lailla edellyttää, että myös valvontaa ja parlamentaarista valvontaa koskevat riittävät säännökset on jo hyväksytty, kun päätetään lopullisesti siviili- ja sotilastiedustelua koskevien lakien hyväksymisestä eduskunnan täysistunnossa ( PeVL 35/2018 vp , s. 31 ja PeVL 36/2018 vp , s. 35).\nPerustuslakivaliokunta pitää hallituksen esitystä välttämättömänä ja tarkoituksenmukaisena. Valiokunnan mielestä ehdotetut säännökset ovat pääosin asianmukaisia ja oikeasuuntaisia myös perustuslain näkökulmasta. Valiokunta kuitenkin korostaa, että lainsäädännön vaikutuksia ja valvonnan toimivuutta on syytä seurata tarkoin ja tarvittaessa ryhtyä havaittujen ongelmien korjaamiseen. Valiokunta puoltaa lakiehdotuksen hyväksymistä seuraavin huomautuksin ja muutosehdotuksin.\nPerustuslakivaliokunta katsoi arvioidessaan tiedustelulakiehdotuksia ( PeVL 35/2018 vp , s. 35, PeVL 36/2018 vp , s. 40), että ehdotetun tiedustelun laillisuusvalvontaa harjoittavan tiedusteluvalvontavaltuutetun ja ehdotetun uuden tiedusteluvalvontavaliokunnan nimet eivät ole sopusoinnussa keskenään. Valiokunnan mukaan laillisuusvalvojan nimeksi tulee muuttaa tiedusteluvalvontavaliokuntaa vastaavasti tiedusteluvalvontavaltuutettu. Tästä seuraa muutoksia lakiehdotuksen yksityiskohtaisissa perusteluissa tarkemmin luetteloituihin säännöksiin.\nTiedusteluvalvontavaltuutetun tehtävistä säädetään hallituksen esityksen 1. lakiehdotuksen (jäljempänä myös valvontalakiehdotus) 7 §:ssä. Säännöksen mukaan tiedusteluvalvontavaltuutetun tehtävänä on tiedustelutoiminnan laillisuuden valvojana valvoa tiedustelumenetelmien käytön lainmukaisuutta, valvoa perus- ja ihmisoikeuksien toteutumista tiedustelutoiminnassa, edistää oikeusturvan toteutumista ja siihen liittyviä hyviä käytäntöjä tiedustelutoiminnassa sekä seurata ja arvioida toimialallaan lainsäädännön toimivuutta ja tehdä tarpeelliseksi katsomiaan kehittämisehdotuksia.\nPerustuslakivaliokunnan mielestä tiedustelutoiminnan valvonnan kannalta on tärkeää, että tiedustelutoiminnan laillisuusvalvonta on kattavasti järjestetty. Tältä kannalta olennaisin tehtäväsäännös on 7 §:n 1 kohta, jonka mukaan tiedusteluvalvontavaltuutetun tehtävänä on valvoa tiedustelumenetelmien käytön lainmukaisuutta. Hallituksen esityksen perustelujen mukaan tiedustelumenetelmillä tarkoitettaisiin siviilitiedustelun osalta ehdotetun poliisilain 5 a luvussa mainittuja keinoja sekä ehdotetussa laissa tietoliikennetiedustelusta siviilitiedustelussa tarkoitettua tietoliikennetiedustelua ja sotilastiedustelun osalta sotilastiedustelusta annettavan lain 4 luvussa säädettyjä toimivaltuuksia (s. 48—49).\nEsityksen perusteluissa todetaan kuitenkin, että tiedusteluvalvontavaltuutettu voisi valvoa tiedustelua ylipäätään eikä vain siviili- ja sotilastiedustelulainsäädännössä mainittuja tiedustelumenetelmiä. Lisäksi perusteluissa viitataan siihen, että tiedusteluviranomaisten kansainvälisessä yhteistyössä tapahtuvan tiedustelutietojen luovuttamisen valvonta voisi myös olla osa tiedusteluvalvontavaltuutetun harjoittamaa laillisuusvalvontaa (s. 48).\nPerustuslakivaliokunnan mielestä valvontalakiehdotuksen 7 §:ää on valvonnan kattavuuden vuoksi täydennettävä vastaamaan perustelulausumia siten, että valvonnan kohteeksi määritellään tiedustelumenetelmien käytön lisäksi yleisesti tiedustelutoiminta. Lisäksi säännöksessä on syytä mainita erikseen tiedustelutiedon käytön valvonta (ks. myös HaVL 36/2018 vp , s. 10—11).\nValiokunnan mielestä valvonnan kattavuus edellyttää myös sitä, että riittävät valvontajärjestelyt ulotetaan suojelupoliisin toimintaan kokonaisuudessaan. Puolustusvaliokunta ( PuVL 8/2018 vp , s. 6) on viitannut lausunnossaan siihen, että siviilitiedustelulakiesitykseen ( HE 202/2017 vp ) sisältyvän poliisilain 5 a luvun 5 §:ssä säädetään tilanteesta, jossa sallitaan tiedustelumenetelmän käytön jatkaminen salaisena tiedonhankintana rikoksen estämiseksi ja paljastamiseksi. Säännöksessä todetaan, että jos siviilitiedustelua tehtäessä tiedustelumenetelmän käytön aikana ilmenee, että henkilön voidaan perustellusti olettaa syyllistyvän 5 luvun 3 §:ssä mainittuun rikokseen, valtiopetokseen, törkeään valtiopetokseen tai laittomaan sotilaalliseen toimintaan taikka voidaan olettaa, että sellainen rikos on tehty eikä tiedustelumenetelmän käytöllä enää voida olettaa saatavan tietoja luvan tai päätöksen perusteena olevasta kansallista turvallisuutta vakavasti uhkaavasta toiminnasta, suojelupoliisi saa jatkaa tiedustelumenetelmän käyttöä salaisena tiedonhankintana rikoksen estämiseksi ja paljastamiseksi tämän luvun nojalla annetun luvan voimassaolon ajan, enintään kuitenkin kuukauden ajan. Asia on tällöin saatettava mainitun ajan kuluessa sen viranomaisen ratkaistavaksi, joka on toimivaltainen päättämään kysymyksessä olevan tiedonhankintakeinon käyttämisestä. Säännöksen tarkoittamissa tilanteissa tiedusteluvalvontavaltuutetun toimivalta valvoa suojelupoliisin tiedonhankintaa siis katkeaisi, vaikka suojelupoliisi jatkaa tiedonhankintaa samalla keinolla ja mahdollisesti samasta kohteesta, vain tiedonhankinnan tarkoituksen muuttuessa. Puolustusvaliokunta totesi myös, että sama rajapintatarkastelu voi tapahtua myös toiseen suuntaan: salaisen tiedonhankinnan aikana ilmenee vakavan kansallisen turvallisuuden uhka, josta tiedonhankintaa jatketaan tiedustelumenetelmällä.\nPerustuslakivaliokunnan mielestä tiedustelutoiminnan valvontaa on perusteltua täydentää suojelupoliisin kaiken toiminnan valvonnalla.\nValvontalakiehdotuksen 14 §:n mukaan tiedusteluvalvontavaltuutetulla tai hänen määräämällään virkamiehellä on oikeus olla läsnä käsiteltäessä tiedustelumenetelmää koskevaa lupa-asiaa tuomioistuimessa. Esityksen perustelujen (s. 58) mukaan läsnäolo-oikeuteen ei sisältyisi muita osallistumisoikeuksia tuomioistuinkäsittelyyn, kuten oikeutta tulla kuulluksi tai esittää muutoin näkemyksiään. Perustuslakivaliokunta on siviili- ja sotilastiedustelua koskevaa lainsäädäntöä koskevissa lausunnoissa pitänyt säätämisjärjestyskysymyksenä sitä, että tiedusteluvalvontavaltuutetun asemasta säädetään ehdotetun poliisilain 5 a luvun 35 §:n ( HE 202/2017 vp ) sekä ehdotetun sotilastiedustelua koskevan lain 113 §:n ( HE 203/2017 vp ) mukaisessa lupaprosessissa siten, että hänellä on oikeus ilmaista näkemyksensä hakemuksesta ennen kuin käräjäoikeus tekee päätöksensä ( PeVL 35/2017 vp , s. 29 ja PeVL 36/2018 vp , s. 34). Valiokunnan mielestä tämän lähtökohdan on syytä ilmetä myös valvontalakiehdotuksen sääntelystä.\nValvontalakiehdotuksen 15 §:n 1 momentin mukaan tiedusteluvalvontavaltuutettu voisi määrätä tiedustelumenetelmän käytön keskeytettäväksi tai lopetettavaksi, jos hän katsoo valvottavan menetelleen lainvastaisesti tiedustelutoiminnassa. Säännöksen 2 momentin mukaan tuomioistuimen lupaan perustuvan tiedustelumenetelmän käytön keskeyttämisestä tai lopettamisesta tiedusteluvalvontavaltuutettu voi antaa 1 momentissa säädetyllä perusteella väliaikaisen määräyksen, joka on viivytyksettä saatettava asianomaisen tuomioistuimen käsiteltäväksi. Tuomioistuin voi vahvistaa tai kumota väliaikaisen määräyksen taikka muuttaa keskeyttämismääräyksen lopettamismääräykseksi. Säännöksen 4 momentin mukaan tuomioistuimen päätökseen ei saa hakea muutosta valittamalla.\nPerustuslakivaliokunta kiinnittää huomiota ehdotettuun sääntelyyn, jonka mukaan tiedusteluvalvontavaltuutettu voisi määrätä myös tuomioistuimen lupaan perustuvan tiedustelumenetelmän käytön keskeytettäväksi tai lopetettavaksi. Valiokunta on aiemmin pitänyt perustuslainvastaisena sääntelyä, jonka mukaan viranomaisella olisi ollut toimivalta oikaista hallinto-oikeuden lainvoimaiseen päätökseen perustuva verotus ( PeVL 33/2005 vp ). Valiokunnan mukaan viranomaisen mahdollisuutta korvata tuomioistuimen ratkaisu omalla päätöksellään ja siten välillisesti muuttaa tuomioistuimen ratkaisua oli pidettävä periaatteellisilta lähtökohdiltaan varsin ongelmallisena valtiollisten tehtävien jakoa ja tuomioistuinten riippumattomuutta koskevien perustuslain säännösten kannalta, vaikka ehdotuksessa oli kysymys ylimmän oikeusasteen ratkaisun mukaisen oikaisun tekemisestä yksityisen asianosaisen hyväksi.\nPerustuslakivaliokunnan mielestä nyt ehdotettu säännös ei kuitenkaan merkitse tuomioistuimen lupapäätöksen uudelleen arvioimista tai edes välillistä toimivaltaa muuttaa tuomioistuimen ratkaisua. Kuten hallituksen esityksessä viitataan, tiedusteluvalvontavaltuutettu ei valvoisi tuomioistuinta, vaan sen myöntämien tiedustelulupien noudattamista. Valiokunta painottaa sitä perusteluissa mainittua seikkaa, että tiedusteluvalvontavaltuutetun harkinta väliaikaisen keskeyttämis- tai lopettamismääräyksen antamisessa ei voisi olla tiedustelumenetelmän edellytyksiä tai niiden puuttumista koskevaa sellaista arviointia, jonka tuomioistuin olisi tehnyt jo lupa-asiaa käsitellessään.\nTiedusteluvalvontavaltuutetun antaman väliaikaisen määräyksen piiriin voisivat siten perustuslain estämättä kuulua esimerkiksi tilanteet, joissa tiedustelua suoritettaisiin lupapäätöksen vastaisesti. Valtuutetun antaman väliaikaisen määräyksen kohteena voisi olla esimerkiksi se, että tietoliikennetiedustelun konkreettisia hakuehtoja ei olisi määritetty tuomioistuimen luvan mukaisesti. Tiedusteluvalvontavaltuutetun toimivaltaan ei voi kuitenkaan ehdotetun sääntelyn perusteella kuulua tuomioistuimen tekemän ratkaisun muuttaminen edes välillisesti.\nTiedustelumenetelmän käytön keskeyttämistä tai lopettamista koskevan valvontalakiehdotuksen 15 §:n 4 momentin mukaan tuomioistuimen päätökseen ei saa hakea muutosta valittamalla. Tiedusteluvalvontavaltuutetulle ei esitettäisi oikeutta prosessuaalisen kantelun tekemiseen. Esityksen perustelujen (s. 61) mukaan kantelu lisäisi tiedustelumenetelmällä saatavasta salassa pidettävästä tiedosta tietoisten ihmisten lukumäärää sekä riskiä tiedonhankinnan ja siihen osallistuvien ihmisten paljastumisesta. Perustelujen mukaan kanteluoikeuden puuttumisesta ei myöskään aiheutuisi välittömästi yksilön oikeusturvaa heikentäviä vaikutuksia.\nPerusteluissa viitataan siihen, että poliisilain 5 a luvun 35 §:n 6 momentissa, tietoliikennetiedustelusta siviilitiedustelussa annettavan lain 8 §:ssä ja sotilastiedustelusta annettavan lain 113 §:n 6 momentissa säädettäisiin tiedusteluviranomaiselle oikeus kannella alkuperäiseen tiedustelulupahakemukseen annetusta päätöksestä ilman määräaikaa Helsingin hovioikeuteen.\nEduskunnan lakivaliokunta on katsonut, että tiedusteluvalvontavaltuutetun kanteluoikeutta myös tuomioistuimen väliaikaisesta määräyksestä antamaan päätökseen voidaan pitää aiheellisena, koska tiedusteluvalvontavaltuutetulla voi olla intressi kannella esimerkiksi silloin, jos tuomioistuin on päättänyt, ettei tiedusteluvalvontavaltuutetun antamaa väliaikaismääräystä pidetä voimassa ( LaVL 27/2018 vp , s. 10). Perustuslakivaliokunta yhtyy käsitykseen ja katsoo, että valvonnan kattavuus ja tehokkuus edellyttävät, että tiedusteluvalvontavaltuutetulla on mahdollisuus kannella tuomioistuimen väliaikaismääräystä koskevasta päätöksestä hovioikeuteen.\nPerustuslakivaliokunnan mukaan tiedusteluvalvontavaltuutetulle tulee tiedustelulainsäädännössä säätää yleisemminkin oikeus kannella käräjäoikeuden tiedustelumenetelmää koskevasta päätöksestä hovioikeuteen ja että tämän oikeuden tulisi koskea tiedustelutoimenpiteitä, niistä ilmoittamisen lykkäämistä ja ilmoituksen tekemättä jättämistä ( PeVL 35/2018 vp , s. 29—30 ja PeVL 36/2018 vp , s. 34). Valiokunnan mielestä valtuutetun kanteluoikeutta koskeva säännös on selvyyden vuoksi perusteltua sisällyttää myös valvontalakiehdotukseen.\nValvontalakiehdotuksen 11 §:ssä säädetään tiedusteluvalvontavaltuutetulle tehtävästä kantelusta ja sen käsittelystä. Tiedusteluvalvontavaltuutettu tutkii kantelun, jos sen kohteena oleva asia kuuluu hänen valvontavaltaansa ja on aihetta epäillä, että tiedustelutoiminnassa on menetelty lainvastaisesti, tai jos valtuutettu muusta syystä katsoo siihen olevan aihetta. Perustuslakivaliokunta viittaa siihen, että esimerkiksi oikeusasiamiehen harkintavalta kanteluiden käsittelyyn on ilmaistu eduskunnan oikeusasiamiehestä annetun lain 3 §:n 2 momentissa, jonka mukaan oikeusasiamies ryhtyy hänelle tehdyn kantelun johdosta niihin toimenpiteisiin, joihin hän katsoo olevan aihetta lain noudattamisen, oikeusturvan tai perus- ja ihmisoikeuksien toteutumisen kannalta. Asiassa hankitaan oikeusasiamiehen tarpeelliseksi katsoma selvitys. Valiokunnan mielestä valtuutetun toimintaedellytysten ja kanteluiden viivytyksettömän käsittelyn turvaaminen edellyttää, että myös tiedusteluvalvontavaltuutetulla on vastaavanlaista harkintavaltaa kantelun tutkinnassa.\nValvontalakiehdotuksen 10 §:ssä säädetään tiedusteluvalvontavaltuutetun tarkastusoikeudesta. Perusteluissa viitataan siihen, että tarkastusta ei saisi perustuslain 10 §:ssä säädetyn kotirauhan suojan vuoksi tehdä pysyväisluonteiseen asumiseen käytettävissä tiloissa ilman laissa säädettyä, perustuslain 10 §:n 3 momentin mukaista perustetta. Käytännössä tiedusteluvalvontavaltuutetun tarkastustoiminta ei ulottuisi tällaisiin tiloihin.\nPerustuslakivaliokunnan käytännössä on katsottu, että sääntelyä on perustuslain 10 §:n 1 ja 3 momentin johdosta tärkeää tällaisissa tilanteissa täydentää maininnalla siitä, että tarkastuksia ei voida suorittaa kotirauhan piiriin kuuluvissa tiloissa ( PeVL 5/2010 vp , s. 3/II, PeVL 15/2008 vp , s. 4/I, PeVL 30/2005 vp , s. 6/I). Valiokunnan käytännössä on vakiintuneesti katsottu myös, että valvontatyyppisten tarkastusten sääntelyssä on syytä viitata hallintolain 39 §:n säännöksiin hallintoasian käsittelyyn liittyvässä tarkastuksessa noudatettavasta menettelystä (ks. esim. PeVL 35/2014 vp , s. 4/I ja siinä viitatut lausunnot).\nTiedusteluvalvontavaltuutettu toimisi tietosuojavaltuutetun toimiston yhteydessä ja olisi toiminnassaan itsenäinen ja riippumaton. Perustuslakivaliokunnan mielestä tiedustelun valvonnan asianmukainen järjestäminen korostaa asiantuntemuksen ja riippumattomuuden merkitystä. Nämä vaatimukset korostuvat myös valtuutetun nimittämisen sääntelyssä. Kuten hallituksen esityksessä todetaan, perus- ja ihmisoikeusjuridiikan sekä laillisuusvalvonnan vahva osaaminen on osa vaadittavaa hyvää perehtyneisyyttä viran tehtäväalaan. Perustuslakivaliokunta kiinnittää lisäksi huomiota siihen, että valiokunnan myötävaikutuksella ( PeVL 33/2017 vp , s. 3—4) on säädetty valtion virkamieslain 8 c §:ään nimittävän viranomaisen velvollisuudeksi varmistaa, ettei nimitettävällä ole virkaan kuuluvien tehtävien asianmukaista hoitoa vaarantavia sidonnaisuuksia ja että hänellä on muissakin suhteissa edellytykset hoitaa tehtävänsä riippumattomasti ja muutoinkin luotettavasti.\nPerustuslakivaliokunta ei pidä ongelmattomina hallituksen esityksen perustelulausumia, joissa viitataan siihen, että tiedustelutoiminnan valvontatehtävä edellyttäisi tiedustelutoiminnan operatiivisen tason tuntemusta ja tietojärjestelmä- ja tietoliikennetiedustelun valvonnan mahdollistavaa teknistä erityisosaamista (s. 47). Valiokunnan käsityksen mukaan tällainen edellytys operatiivisen toiminnan tuntemuksesta ja teknisestä osaamisesta rajaa valinnan tosiasiallisesti lähinnä tiedusteluorganisaatioiden palveluksessa olevaan henkilöstöön. Koska valtuutetun virka olisi määräaikainen ja siihen nimitetty vapautuu hoitamasta muuta virkaa siksi ajaksi, jonka hän toimii valtuutettuna, johtaisi sääntely ilmeisesti siihen, että tiedusteluvalvontavaltuutettuna toimisi yleensä tiedusteluorganisaatiosta virkavapaalla oleva virkamies.\nPerustuslakivaliokunnan mielestä tiedusteluvalvontavaltuutetun tulee olla myös henkilöllisesti riippumaton suhteessa tiedusteluorganisaatioihin (ks. myös HaVL 36/2018 vp , s. 8, PuVL 8/2018 vp , s. 5). Valiokunnan käsityksen mukaan tämä tulee parhaiten turvatuksi, mikäli valtuutetuksi nimitettävällä ei ole sidonnaisuuksia tiedusteluorganisaatioihin. Valtuutetun nimittämistä koskevaa sääntelyä on tämän vuoksi perusteltua täydentää siten, että valinnassa turvataan valvonnan aito riippumattomuus.\nValvontalakiehdotuksen 6 §:n 1 momentin mukaan tiedusteluvalvontavaltuutettu nimitetään enintään viideksi vuodeksi kerrallaan. Perustuslakivaliokunta ei pidä tiedusteluvalvontavaltuutetun riippumattomuuden kannalta parhaana vaihtoehtona sitä, että valtuutetun nimittää valtioneuvosto enintään viideksi vuodeksi kerrallaan. Valiokunta kiinnittää huomiota siihen, että esimerkiksi tietosuojavaltuutettu nimitetään tietosuojalain 11 §:n mukaan viideksi vuodeksi kerrallaan. Valiokunnan mielestä perusteltua on, että laista ilmenee vastaavasti myös tiedusteluvalvontavaltuutetun toimikauden pituus.\nPerustuslakivaliokunnan mielestä parlamentaarisen valvonnan ja tiedusteluvalvontavaltuutetun tehtäviin kuuluvan laillisuusvalvonnan kokonaisuuden asianmukainen järjestäminen puoltaa myös sitä, että tiedusteluvalvontavaliokunnalle annetaan oikeus lausua mielipiteensä virantäytöstä. Perustuslakivaliokunta pitää eduskunnan kytkemistä nimittämismenettelyyn tärkeänä paitsi tiedusteluvalvontavaltuutetun riippumattomuuteen, myös viran arvovaltaan ja tehtävien luonteeseen liittyvistä syistä (ks. myös HaVL 36/2018 vp , s. 8). Valvontalakiehdotusta on syytä täydentää velvollisuudella varata tiedusteluvalvontavaliokunnalle tilaisuus esittää mielipiteensä virantäytöstä.\nHallintovaliokunta on käsitellessään hallituksen esitystä EU:n yleistä tietosuoja-asetusta täydentäväksi lainsäädännöksi edellyttänyt, että hallitus selvittää, tulisiko tietosuojan valvontaviranomaisen organisaatiota kehittää virastomuotoiseksi, ja tarvittaessa valmistelee asiasta lainsäädännön muutokset ( HaVM 13/2018 vp ). Hallintovaliokunta katsoo lausunnossaan valvontalakiehdotuksesta, että tällaisen muutoksen toteuttaminen merkitsee samalla muutostarvetta myös tiedusteluvalvontavaltuutetun toiminnan itsenäisyyden ja riippumattomuuden turvaamiseksi ( HaVL 36/2018 vp , s. 7). Myös perustuslakivaliokunnan käsityksen mukaan tässä yhteydessä on tarkkaan arvioitava organisaatiouudistuksen vaikutukset tiedusteluvalvontavaltuutetun asemaan.\nPerustuslakivaliokunta on painottanut riittävien valvontajärjestelmien olemassaoloa ja valvonnan tehokkuutta tiedustelutoiminnan vastapainoksi. Valiokunnan käsityksen mukaan tiedusteluvalvontavaltuutetun käytettävissä olevilla resursseilla on konkreettinen vaikutus salassa tehtävän tiedustelutoiminnan valtiosääntöiseen hyväksyttävyyteen. Tiedusteluvalvontavaltuutetun valvonnan tulee olla tosiasiallisesti tehokasta, eivätkä puutteelliset resurssit saa muodostaa käytännön toiminnassa estettä tehokkaalle valvonnalle.\nHallituksen esityksen johdannossa on todettu, että tiedusteluvalvontavaltuutetulla olisi tarpeellinen määrä henkilöstöä. Hallituksen esityksessä (s. 39) tiedusteluvalvontavaltuutetun toimintaan on kaavailtu tarvittavan valtuutetun lisäksi kaksi päätoimista asiantuntijavirkamiestä esittelijöinä sekä yksi päätoiminen assistentti tiedusteluvalvonnan hallinnollis-teknisenä tukihenkilönä.\nPerustuslakivaliokunnan käsityksen mukaan on ilmeistä, että ehdotetun laajuisella organisaatiolla ei ole mahdollista turvata kattavaa valvontaa asianmukaisesti ja tehokkaasti. Valiokunta kiinnittää valtioneuvoston vakavaa huomiota asiaan ja pitää valvontaan osoitettavien resurssien mitoittamista perusteluissa kaavailtuun nähden huomattavasti suuremmiksi välttämättömänä valvonnan riittävyyden, kattavuuden ja tehokkuuden turvaamiseksi. Valiokunta pitää saamansa selvityksen perusteella ilmeisenä, että tiedustelutoiminnan valvonnan vaatimat resurssit voivat olla tiedustelutoiminnan täytäntöönpanon edetessä jopa moninkertaiset.\nValiokunta pitää tärkeänä turvata myös tuomioistuimen riittävät resurssit asioiden viivytyksettömän käsittelyn ja oikeusturvan takaamiseksi. Valvontalakiehdotuksen 15 §:n 3 momentin mukaan tuomioistuin on päätösvaltainen käsittelemään säännöksen 2 momentissa tarkoitetun tiedustelumenetelmän käytön keskeyttämistä tai lopettamista koskevan asian, kun siinä on yksin puheenjohtaja. Perustuslakivaliokunta katsoi arvioidessaan tiedustelulakiehdotuksia, että on harkittava lupa-asioista päättävän kokoonpanon vahvistamista siten, että tiedustelumenetelmää koskevaa lupa-asiaa käsiteltäisiin ainakin lähtökohtaisesti esimerkiksi oikeudenkäymiskaaren 1.1.2019 voimaan tulevan 2 luvun 11 §:n mukaisessa kahden tuomarin kokoonpanossa. Valiokunnan mukaan tällä on merkitystä oikeusturvan toteutumisen suhteen tiedusteluasioita tuomioistuimessa käsiteltäessä (ks. PeVL 35/2018 vp , s. 29 ja PeVL 36/2018 vp , s. 33—34). Valiokunnan mielestä tuomioistuimen kokoonpanoa tiedustelumenetelmän käytön keskeyttämistä tai lopettamista koskevan asian käsittelyssä on vahvistettava.\n1 §. Lain soveltamisala ja suhde muuhun lainsäädäntöön.\nValvontalakiehdotuksen 1 §:n 1 momentin mukaan tätä lakia sovelletaan poliisilain 5 a luvussa ja tietoliikennetiedustelusta siviilitiedustelussa annetussa laissa säädetyn tiedustelutoiminnan (siviilitiedustelu) ja sotilastiedustelusta annetussa laissa säädetyn tiedustelutoiminnan (sotilastiedustelu) valvontaan. Koska pykälässä viitattu tiedustelua koskeva hallituksen esityksissä HE 202/2017 vp ja HE 203/2017 vp ehdotettu lainsäädäntö ei ole vielä voimassa, ehdottaa valiokunta säännöksen sanamuotoa yksinkertaistettavaksi siten, että säännöksessä mainittaisiin lakia sovellettavan siviilitiedustelun ja sotilastiedustelun valvontaan. Muutoksella ei tavoitella lain soveltamisalan asiallista muutosta.\nValvontalakiehdotuksen 1 §:n 3 momentin mukaan tietosuojavaltuutetun toimivallasta henkilötietolaissa tarkoitettujen asioiden käsittelemisessä säädetään tietosuojalautakunnasta ja tietosuojavaltuutetusta annetussa laissa. Valiokunta kiinnittää huomiota siihen, että EU:n tietosuojasääntelyn ja sitä täydentävän kansallisen sääntelyn voimaantulosta johtuen viittaussäännös ei ole ajantasainen (ks. myös HaVL 36/2018 vp , s. 5). Valiokunnan käsityksen mukaan vain informatiiviseksi kirjoitettu viittaussäännös ei ole myöskään tarpeellinen. Valiokunta ehdottaa, että 1 §:n 3 momentti poistetaan. Samalla ehdotettu 4 momentti muutetaan 3 momentiksi.\n2 §. Tiedustelutoiminnan valvonta ja valvontatoimielimet.\nPerustuslakivaliokunnan mukaan ( PeVL 35/2018 vp , s. 35, PeVL 36/2018 vp , s. 40) ehdotetun tiedustelun laillisuusvalvontaa harjoittavan tiedusteluvalvontavaltuutetun ja ehdotetun uuden tiedusteluvalvontavaliokunnan nimet eivät ole sopusoinnussa keskenään. Valiokunta ehdottaa, että laillisuusvalvojan nimeksi tulee tiedusteluvalvontavaltuutettu. Valvontalakiehdotuksen 2 §:n sanamuotoa on tämän johdosta tarkistettava. Vastaava sanonnallinen muutos ehdotetaan tehtäväksi myös valvontalakiehdotuksen 4—21 §:ään sekä 2. lakiehdotuksen 7 §:n 1 momentin 6 kohtaan.\nPerustuslakivaliokunta katsoo yleisperusteluissa esitettyyn viitaten tarpeelliseksi täydentää sääntelyä tiedustelutoiminnan valvonnasta ja valvontatoimielimistä. Valiokunta ehdottaa 2 §:n otsikkoa täydennettäväksi maininnalla suojelupoliisin muun toiminnan valvonnasta. Lisäksi pykälän 2 momenttiin ehdotetaan lisättäväksi informatiivinen maininta siitä, että tiedusteluvalvontavaliokunnan tehtäviin kuuluu myös suojelupoliisin muun toiminnan parlamentaarinen valvonta. Edelleen valiokunta ehdottaa, että 2 §:n 2 momentin viimeinen virke tiedusteluvalvontavaltuutetusta muutettaisiin uudeksi 3 momentiksi ja sen perään lisättäisiin säännös siitä, että valtuutettu valvoo myös suojelupoliisin muuta toimintaa ja että tähän valvontaan sovelletaan tämän lain 3 luvun säännöksiä soveltuvin osin.\nPerustuslain 52 §:n 1 momentin mukaan eduskunnan työjärjestyksessä annetaan tarkempia säännöksiä valtiopäivillä noudatettavasta menettelystä sekä eduskunnan toimielimistä ja eduskuntatyöstä. Valiokunta ehdottaa poistettavaksi 2 §:n 2 momentista maininnan tiedusteluvalvontavaliokunnan tehtävistä säätämisen rajoittumisesta tarkempaan säätämiseen.\n6 §. Nimittäminen ja kelpoisuusvaatimukset.\nPerustuslakivaliokunnan mielestä tiedustelutoiminnan valvonnan asianmukaisuus ja riippumattomuus edellyttävät, että laista ilmenee tiedusteluvalvontavaltuutetun toimikauden pituus. Valiokunta ehdottaa, että sääntelyä muutetaan siten, että mahdollisuus nimittää valtuutettu viittä vuotta lyhyemmäksi ajaksi poistetaan. Lakiehdotuksen 6 §:n 1 momenttia ehdotetaan siksi muutettavaksi siten, että siitä poistetaan sana "enintään" siten, että valtuutettu nimitetään viideksi vuodeksi kerrallaan.\nPerustuslakivaliokunta katsoo, että tiedustelutoiminnan valvonnan riippumattomuus ja asianmukaisuus puoltavat, että tiedusteluvalvontavaltuutettu on myös henkilöllisesti ja tosiasiallisesti riippumaton suhteessa valvottaviin. Valiokunta korostaa valtuutetun riippumattomuuden merkitystä tiedustelun valvonnan asianmukaisuuden takaamiseksi ja ehdottaa sen turvaamiseksi, että 6 §:ää täydennetään lisäämällä siihen 3 momentti, jonka mukaan tiedusteluvalvontavaltuutetuksi voidaan nimittää vain henkilö, jolla ei ole sellaisia sidonnaisuuksia, jotka ovat omiaan vaarantamaan valvontatehtävän asianmukaista ja riippumatonta hoitamista.\nPerustuslakivaliokunnan mielestä valvonnan kokonaisuuden asianmukainen järjestäminen puoltaa sitä, että tiedusteluvalvontavaliokunnalle annetaan oikeus lausua mielipiteensä virantäytöstä. Valiokunta ehdottaa tämän vuoksi 6 §:ään lisättäväksi uutta 4 momenttia, jonka mukaan valtioneuvostolla on velvollisuus ennen nimitysasian ratkaisemista varata valiokunnalle tilaisuus lausua mielipiteensä asiasta. Perustuslakivaliokunta korostaa, että valtioneuvoston on virantäyttömenettelyn ajoituksessa varattava valiokunnalle riittävästi aikaa mielipiteen muodostamiseen, jotta valiokunta kykenee asianmukaiseen kannanmuodostukseen esimerkiksi haastattelemalla hakijoita niin halutessaan. Valiokunnalle on toimitettava viranhakuun liittyvät asiakirjat, yhteenvedot ja soveltuvuusselvitykset.\nPuhemiesneuvoston ehdotuksessa eduskunnan työjärjestyksen ja eduskunnan virkamiehistä annetun lain 9 §:n muuttamisesta ( PNE 1/2018 vp ) ehdotetaan säännöstä eduskunnan työjärjestyksen 17 §:n 2 momenttiin, jonka mukaan tiedusteluvalvontavaliokunta asetetaan vasta sen jälkeen, kun valtioneuvosto on eduskuntavaalien jälkeen tullut nimitetyksi, jollei eduskunta puhemiesneuvoston ehdotuksesta toisin päätä. Koska valvontalakiehdotuksen on tarkoitus tulla voimaan mahdollisimman pikaisesti, on mahdollista, että tiedusteluvalvontavaltuutettu valitaan ennen kuin eduskunta on vuoden 2019 valtiopäivillä asettanut tiedusteluvalvontavaliokunnan. Valiokunta ehdottaa, että valvontalain voimaantulosäännökseen otetaan siirtymäsäännös, jonka mukaan tällaisessa tilanteessa tilaisuus lausua mielipide varattaisiin perustuslakivaliokunnalle. Siten tiedusteluvalvontavaliokuntaa ei tarvitse asettaa vain tätä tarkoitusta varten.\nPerustuslakivaliokunta katsoo yleisperusteluissa esitettyyn viitaten tarpeelliseksi täydentää tiedusteluvalvontavaltuutetun tehtäviä koskevaa sääntelyä vastaamaan hallituksen esityksen perusteluista ilmenevää valvonnan alaa. Valiokunta ehdottaa 7 §:n 1 momentin 1 kohtaa muutettavaksi siten, että tiedusteluvalvontavaltuutetun tehtävänä on säännöksen nimenomaisen maininnan mukaan valvoa tiedustelumenetelmien ja tiedustelutiedon käytön sekä muun tiedustelutoiminnan lainmukaisuutta.\n10 §. Tarkastusoikeus.\nPerustuslakivaliokunta ehdottaa säännökseen lisättäväksi valiokunnan yleisperusteluissa selostetun käytännön johdosta uuden 4 momentin siitä, että tarkastuksia ei saa tehdä pysyväisluontoiseen asumiseen käytettävässä tilassa. Momentissa viitattaisiin myös siihen, että tarkastuksissa noudatetaan, mitä hallintolain 39 §:ssä säädetään.\n11 §. Kantelu.\nPerustuslakivaliokunnan mielestä sääntelyä kantelun tutkinnasta on syytä täydentää siten, että siitä ilmenee tiedusteluvalvontavaltuutetulla olevan harkintavaltaa kantelun tutkinnassa. Valiokunta ehdottaa, että 11 §:ään lisätään uusi 4 momentti, jonka mukaan tiedusteluvalvontavaltuutettu ryhtyy hänelle tehdyn kantelun johdosta niihin toimenpiteisiin, joihin hän katsoo olevan aihetta tiedustelutoiminnan lainmukaisuuden, perus- ja ihmisoikeuksien tai oikeusturvan toteutumisen kannalta. Kantelun käsittelyä koskevat kriteerit mahdollistaisivat tapauskohtaisen harkinnan siitä, millaisia toimenpiteitä yksittäinen kantelu edellyttää. Kantelut voivat sisältää useita eri kysymyksiä, joiden kohdalla selvittämistarpeet voivat vaihdella. Jotkut kanteluperusteista voivat edellyttää täysimittaista tutkintaa, toiset taas voivat jäädä summaarisemman selvittämisen kohteeksi. Momentissa säädettäisiin myös siitä, että asiassa hankitaan valtuutetun tarpeelliseksi katsoma selvitys.\n14 §. Läsnäolo-oikeus tuomioistuimessa.\nPerustuslakivaliokunta ehdottaa, että säännöstä täydennetään yleisperusteluissa esitettyjen perusteiden johdosta tiedusteluvalvontavaltuutetun puheoikeutta koskevalla säännöksellä. Valiokunta ehdottaa, että 14 §:ään lisätään 2 momentti, jonka mukaan tiedusteluvalvontavaltuutetun puheoikeudesta lupa-asian käsittelyssä säädetään erikseen.\nPerustuslakivaliokunta ehdottaa myös, että 14 §:ään lisätään 3 momentti, jonka mukaan tiedusteluvalvontavaltuutettu saa ilman määräaikaa kannella hovioikeudelle. Kantelu on käsiteltävä kiireellisenä.\nMuutosten johdosta myös pykälän otsikko on muutettava myös puhe- ja kanteluoikeuteen viittaavaksi.\n15 §. Tiedustelumenetelmän käytön keskeyttäminen tai lopettaminen.\nPerustuslakivaliokunnan tiedustelulainsäädännön arvioinnin yhteydessä esittämän, yleisperusteluissa selostetun tuomioistuimen kokoonpanoa koskevan kannan johdosta valiokunta ehdottaa, että 15 §:n 3 momenttia muutetaan siten, että tuomioistuimen kokoonpanoa tulee oikeudenkäymiskaaren 2 luvun 11 §:ssä tarkoitetulla tavalla vahventaa, ellei se asian laatu huomioiden ole ilmeisen perusteetonta.\nPerustuslakivaliokunta on edellä yleisperusteluissa katsonut, että valvonnan kattavuus ja tehokkuus edellyttävät, että tiedusteluvalvontavaltuutetulla on mahdollisuus kannella tuomioistuimen päätöksestä.Valiokunta ehdottaa tämän vuoksi 15 §:n 4 momenttia täydennettäväksi säännöksellä, jonka mukaan tiedusteluvalvontavaltuutettu saa kannella päätöksestä hovioikeuteen. Kantelu on käsiteltävä kiireellisenä.\n22 §. Voimaantulo.\nPerustuslakivaliokunta ehdottaa, että laki tulee voimaan 1.2.2019. Valiokunta ehdottaa myös edellä 6 §:n 4 momentin yhteydessä sanotun johdosta, että 22 §:ään lisätään 2 momentti, jonka mukaan mikäli tiedusteluvalvontavaltuutetun nimitysasia on ratkaistava ennen kuin eduskunnan tiedusteluvalvontavaliokunta on ensimmäisen kerran asetettu, tilaisuus 6 §:n 4 momentissa tarkoitetun mielipiteen ilmaisuun on varattava tiedusteluvalvontavaliokunnan asemesta perustuslakivaliokunnalle. Tämän johdosta myös 22 §:n otsikkoa on syytä muuttaa siten, että siitä ilmenee pykälän sisältävän myös siirtymäsäännöksen.\nPerustuslakivaliokunta ehdottaa edellä, että laillisuusvalvojan nimeksi muutetaan tiedusteluvalvontavaltuutettu. Myös 2. lakiehdotuksen 7 §:n 1 momentin 6 kohdan sanamuotoa on tämän johdosta tarkistettava.\nPerustuslakivaliokunta ehdottaa, että laki tulee voimaan 1.2.2019.\nEduskunta hyväksyy muutettuna hallituksen esitykseen HE 199/2018 vp sisältyvät 1. ja 2. lakiehdotuksen. (Valiokunnan muutosehdotukset)\nValiokunnan muutosehdotukset tiedustelutoiminnan valvonnasta\nTätä lakia sovelletaan poliisilain (872/2011) 5 a luvussa ja tietoliikennetiedustelusta siviilitiedustelussa annetussa laissa (…/...) säädetyn tiedustelutoiminnan ( siviilitiedustelu ) ja sotilastiedustelusta annetussa laissa (…/...) säädetyn tiedustelutoiminnan ( sotilastiedustelu ) siviilitiedustelun ja sotilastiedustelun valvontaan.\nTietosuojavaltuutetun toimivallasta henkilötietolaissa (523/1999) tarkoitettujen asioiden käsittelemisessä säädetään tietosuojalautakunnasta ja tietosuojavaltuutetusta annetussa laissa (389/1994).\nTiedustelutoiminnan ja suojelupoliisin muun toiminnan parlamentaarista valvontaa harjoittaa eduskunnan tiedusteluvalvontavaliokunta, jonka tehtävistä säädetään tarkemmin eduskunnan työjärjestyksessä (40/2000). Tiedustelutoiminnan laillisuusvalvontaa harjoittaa tiedusteluvaltuutettu.\nTiedustelutoiminnan laillisuusvalvontaa harjoittaa tiedusteluvalvontavaltuutettu. Valtuutettu valvoo myös suojelupoliisin muuta toimintaa. Tähän valvontaan sovelletaan tämän lain 3 luvun säännöksiä soveltuvin osin. (Uusi 3 mom.)\nTiedusteluvalvontavaliokunnalla on oikeus saada tiedusteluvalvontavaltuutetulta ja muilta viranomaisilta sekä muilta julkista tehtävää hoitavilta maksutta valvontatehtäviensä hoitamiseksi tarvitsemansa selvitykset.\nTiedustelutoiminnan laillisuusvalvontaa varten tietosuojavaltuutetun toimiston yhteydessä on tiedusteluvalvontavaltuutettu.\nTiedusteluvalvontavaltuutettu on toiminnassaan itsenäinen ja riippumaton.\nTiedusteluvalvontavaltuutetun nimittää valtioneuvosto enintään viideksi vuodeksi kerrallaan. Tiedusteluvalvontavaltuutetuksi nimitetty vapautuu hoitamasta muuta virkaa siksi ajaksi, jonka hän toimii valtuutettuna.\nTiedusteluvalvontavaltuutetun kelpoisuusvaatimuksena on muu oikeustieteen ylempi korkeakoulututkinto kuin kansainvälisen ja vertailevan oikeustieteen maisterin tutkinto, hyvä perehtyneisyys viran tehtäväalaan sekä käytännössä osoitettu johtamistaito.\nTiedusteluvalvontavaltuutetuksi voidaan nimittää vain henkilö, jolla ei ole sellaisia sidonnaisuuksia, jotka ovat omiaan vaarantamaan valvontatehtävän asianmukaista ja riippumatonta hoitamista. (Uusi 3 mom.)\nValtioneuvoston on ennen nimitysasian ratkaisemista varattava tiedusteluvalvontavaliokunnalle tilaisuus lausua mielipiteensä asiasta. (Uusi 4 mom.)\nTiedusteluvalvontavaltuutetun tehtävänä on tiedustelutoiminnan laillisuuden valvojana:\n1) valvoa tiedustelumenetelmien ja tiedustelutiedon käytön sekä muun tiedustelutoiminnan lainmukaisuutta;\n2) valvoa perus- ja ihmisoikeuksien toteutumista tiedustelutoiminnassa;\n3) edistää oikeusturvan toteutumista ja siihen liittyviä hyviä käytäntöjä tiedustelutoiminnassa;\n4) seurata ja arvioida toimialallaan lainsäädännön toimivuutta ja tehdä tarpeelliseksi katsomiaan kehittämisehdotuksia.\nTiedusteluvalvontavaltuutetulla on oikeus salassapitosäännösten estämättä saada viranomaisilta ja muilta julkista hallintotehtävää hoitavilta maksutta valvontatehtäviensä hoitamiseksi tarvitsemansa tiedot.\nTiedusteluvalvontavaltuutetulla on oikeus saada viranomaisilta ja muilta julkista hallintotehtävää hoitavilta maksutta selvitys seikoista, jotka ovat tarpeen valvontatehtävien hoitamiseksi.\nTiedusteluvalvontavaltuutettu voi tehdä tarkastuksia viranomaisten ja muiden julkista hallintotehtävää hoitavien toimitiloissa tiedustelutoiminnan laillisuuden valvomiseksi valtuutetun toimivaltaan kuuluvissa asioissa. Tarkastuksen yhteydessä tiedusteluvalvontavaltuutetulla on oikeus päästä valvottavan kohteen kaikkiin valvonnan kannalta välttämättömiin tiloihin ja tietojärjestelmiin.\nTarkastuksia ei saa tehdä pysyväisluontoiseen asumiseen käytettävässä tilassa. Tarkastuksissa on noudatettava, mitä hallintolain (434/2003) 39 §:ssä säädetään. (Uusi 2 mom.)\nTiedusteluvalvontavaltuutetulle voi tämän valvontavaltaan kuuluvassa asiassa kannella jokainen, joka katsoo, että tiedustelutoiminnassa on rikottu hänen oikeuksiaan tai menetelty muutoin lainvastaisesti.\nTiedusteluvalvontavaltuutettu tutkii kantelun, jos sen kohteena oleva asia kuuluu hänen valvontavaltaansa ja on aihetta epäillä, että tiedustelutoiminnassa on menetelty lainvastaisesti, tai jos valtuutettu muusta syystä katsoo siihen olevan aihetta.\nTiedusteluvalvontavaltuutettu ryhtyy hänelle tehdyn kantelun johdosta niihin toimenpiteisiin, joihin hän katsoo olevan aihetta tiedustelutoiminnan lainmukaisuuden, perus- ja ihmisoikeuksien toteutumisen tai oikeusturvan toteutumisen kannalta. Asiassa hankitaan valtuutetun tarpeelliseksi katsoma selvitys. (Uusi 4 mom.)\nTiedustelutoiminnan kohteena ollut tai henkilö, joka epäilee, että häneen on kohdistettu tiedustelua, voi pyytää tiedusteluvalvontavaltuutettua tutkimaan häneen kohdistuneen tiedustelumenetelmän käytön lainmukaisuuden.\nTiedusteluvalvontavaltuutetun on ennen asian ratkaisemista varattava valvottavalle tilaisuus tulla asian johdosta kuulluksi, jos on syytä olettaa, että tarkastuskertomuksessa, kanteluratkaisussa tai muussa tiedusteluvalvontavaltuutetun selvityksessä saattaa ilmetä aihetta arvostella valvottavan menettelyä.\nLäsnäolo- ja puheoikeus tuomioistuimessa sekä oikeus kannella\nTiedusteluvalvontavaltuutetulla tai hänen määräämällään virkamiehellä on oikeus olla läsnä käsiteltäessä tiedustelumenetelmää koskevaa lupa-asiaa tuomioistuimessa.\nTiedusteluvalvontavaltuutetun puheoikeudesta lupa-asian käsittelyssä säädetään erikseen. (Uusi 2 mom.)\nTiedusteluvalvontavaltuutettu saa ilman määräaikaa kannella hovioikeudelle. Kantelu on käsiteltävä kiireellisenä. (Uusi 3 mom.)\nTiedustelumenetelmän käytön keskeyttäminen tai lopettaminen\nTiedusteluvalvontavaltuutettu voi määrätä tiedustelumenetelmän käytön keskeytettäväksi tai lopetettavaksi, jos hän katsoo valvottavan menetelleen lainvastaisesti tiedustelutoiminnassa.\nTuomioistuimen lupaan perustuvan tiedustelumenetelmän käytön keskeyttämisestä tai lopettamisesta tiedusteluvalvontavaltuutettu voi antaa 1 momentissa säädetyllä perusteella väliaikaisen määräyksen, joka on viivytyksettä saatettava asianomaisen tuomioistuimen käsiteltäväksi. Tuomioistuin voi vahvistaa tai kumota väliaikaisen määräyksen taikka muuttaa keskeyttämismääräyksen lopettamismääräykseksi.\nTuomioistuin on päätösvaltainen, kun siinä on yksin puheenjohtaja. Kokoonpanoa tulee oikeudenkäymiskaaren 2 luvun 11 §:ssä tarkoitetulla tavalla vahventaa lainoppineella jäsenellä, jollei se asian laatu huomioiden ole ilmeisen perusteetonta.Istunto voidaan pitää myös muuna aikana ja muussa paikassa kuin tuomioistuimen istunnosta muutoin säädetään. Tiedusteluvalvontavaltuutetun tai hänen määräämänsä virkamiehen on oltava läsnä väliaikaista määräystä käsiteltäessä. Tuomioistuimen on varattava asianomaiselle tiedusteluviranomaiselle tilaisuus tulla kuulluksi. Asia on ratkaistava kiireellisesti.\nTuomioistuimen päätökseen ei saa hakea muutosta valittamalla. Tiedusteluvalvontavaltuutettu saa kuitenkin ilman määräaikaa kannella hovioikeudelle. Kantelu on käsiteltävä kiireellisenä.\nTiedusteluvalvontavaltuutettu voi määrätä lainvastaisesti hankitut tiedot viipymättä hävitettäviksi.\nTiedusteluvalvontavaltuutettu voi ilmoittaa asian esitutkinnan toimittamisesta päättävälle viranomaiselle, jos hän katsoo, että valvottava on toiminut lainvastaisesti.\nTiedusteluvalvontavaltuutettu voi antaa valvottavalle huomautuksen vastaisen varalle, jos hän laillisuusvalvontaansa kuuluvassa asiassa katsoo, että valvottava on menetellyt lainvastaisesti tai jättänyt velvollisuutensa täyttämättä. Huomautus voidaan antaa myös viranomaiselle tai muulle yhteisölle.\nTiedusteluvalvontavaltuutettu voi saattaa valvottavan tietoon käsityksensä lainmukaisesta menettelystä ja kiinnittää valvottavan huomiota lain tai hyvän hallintotavan mukaiseen menettelyyn tai perus- ja ihmisoikeuksien toteutumista edistäviin näkökohtiin, jos asian laatu niin vaatii.\nTiedusteluvalvontavaltuutetun tulee saattaa merkittävät valvontahavaintonsa eduskunnan tiedusteluvalvontavaliokunnan käsiteltäväksi.\nTiedusteluvalvontavaltuutettu antaa vuosittain eduskunnalle, eduskunnan oikeusasiamiehelle ja valtioneuvostolle kertomuksen toiminnastaan.\nTiedusteluvalvontavaltuutettu voi antaa eduskunnalle tärkeäksi katsomastaan asiasta myös erillisen kertomuksen.\nTiedusteluvalvontavaltuutetulla on tarpeellinen määrä valtuutetun tehtäväalaan perehtyneitä esittelijöitä ja muuta henkilöstöä ( tiedusteluvalvontavaltuutetun toiminto).\nTiedusteluvalvontavaltuutettu nimittää tiedusteluvalvontavaltuutetun toiminnon virkamiehet ja ottaa palvelukseen muun henkilöstön.\nTiedusteluvalvontavaltuutettu hyväksyy toiminnalleen työjärjestyksen.\nJos tiedusteluvalvontavaltuutetun nimitysasia on ratkaistava ennen kuin eduskunnan tiedusteluvalvontavaliokunta on ensimmäisen kerran asetettu, tilaisuus 6 §:n 4 momentissa tarkoitetun mielipiteen ilmaisuun on varattava tiedusteluvalvontavaliokunnan asemesta perustuslakivaliokunnalle. (Uusi 2 mom.)\nmuutetaan valtion virkamieslain (750/1994) 7 §:n 1 momentin 6 kohta, sellaisena kuin se on laissa 948/2017, seuraavasti:\njäsen Matti Torvinen /sin (osittain)\njäsen Kaj Turunen /kok (osittain)


Villa Lumi : Raakasuklaata valmistamassa\nLähettänyt Jaana klo 10.54\nSilja Maaria 25. tammikuuta 2015 klo 22.18\nTuli varmaan herkkua. Muistathan, että Mummokerho on huomenna? Niin ku että jäiks yhtään? :D\nJaana 27. tammikuuta 2015 klo 13.09\nTuli kyllä todella herkkua :) Mä niin unohdin ne eilen kotiin. Mutta yritän muistaa ensi kerralla tuoda mummikseen maistiaisia… :D\nHannasen Haaveita 27. tammikuuta 2015 klo 20.21\nIhania suklaita, nam! Laitoin blogiini haasteen sinulle, käyhän kurkkaamassa!\nJaana 27. tammikuuta 2015 klo 21.04\nKiitos Hanna! Haaste vastaanotettu. Nyt vain miettimään toteutusta ;)\n///// L A U R A 27. tammikuuta 2015 klo 23.42\nMmmmmmmm. Ne näyttää todella herkullisille !!\nJaana 28. tammikuuta 2015 klo 11.34\nKiitos Laura! :) Ja ne kyllä myös maistuu herkullisille!! :)


Ohjelmoitava Logitech G203 Prodigy -pelihiiri RGB-valaistuksella\nLogitech G – pelaa enemmän\nG203 Prodigyn päivitysnopeus on jopa 1 000 päivitystä sekunnissa – eli kahdeksan kertaa suurempi kuin tavallisilla hiirillä. Tämä tarkoittaa, että kun hiirtä liikuttaa tai napsauttaa, näyttö reagoi lähes välittömästi.\nMiellyttävä ja tuttu\nLogitech G Pro -pelihiiren tavoin G203:n muotoilu on saanut vaikutteensa legendaarisen Logitech G100S -pelihiiren klassisista linjoista. Olemme muokanneet ja optimoineet tätä pelaajien arvostamaa ja eSports-ammattilaisten suosimaa tuttua muotoilua, jotta se olisi entistä monipuolisempi, kestävämpi ja mukavampi jokapäiväisessä käytössä.\nSaavuta täysi potentiaalisi pelaamalla tarkemmin kuin koskaan ennen. G203:n uusi 200 – 6 000 DPI:n tunnistin takaa uskomattoman tarkkuuden, seurantanopeuden ja luotettavuuden. Saat paremman hallinnan pelityylistäsi riippumatta. Tunnistimen luotettavuuden ja tarkkuuden ansiosta voit alkaa treenata lihaksiasi tähtäämään tuntuman etkä vain näön perustella.*\n*DPI-asetusten muuttaminen oletusarvoista vaatii Logitech Gaming Software -ohjelmiston.\nEdistyksellinen painikkeiden jousitus\nTerävät ja luotettavat napsautukset\nEdistyksellinen painikkeiden jousitus tuottaa tarkempia napsautuksia. Metallijousi pitää hiiren oikean ja vasemman painikkeen toimintavalmiina napsauttamiseen, mikä vähentää napsauttamiseen tarvittavaa voimaa ja takaa erinomaisen napsautustuntuman, reagoinnin ja luotettavuuden.\nLuotettavaa laatua ja kokemusta\nLogitech on johtanut innovaatioita ja kehitystä ääni-, toimisto- ja pelitekniikan aloilla yli 30 vuoden ajan. Logitechin laadukkaat tuotteet keskittyvät käyttökokemukseen ja auttavat sinua saavuttamaan täyden potentiaalisi. Jokainen pelivaruste on suunniteltu ja testattu edistyksellisellä tutkimus- ja kehitysosastollamme sekä hiottu tiukimpien suorituskykystandardien mukaiseksi, jotta pääset nauttimaan parhaasta mahdollisesta pelikokemuksesta.\nValitse noin 16,8 miljoonan värin paletista ja eri kirkkausasteista omasi vastaamaan tyyliäsi, järjestelmääsi tai ympäristöäsi. Lataa Logitech Gaming Software -ohjelmisto, niin saat käyttöösi yli 300 peliprofiilia ja pelitoimintoihin reagoivan älykkään valaistuksen.*\n*Valaistusasetusten muuttaminen vaatii Logitech Gaming Software -ohjelmiston.\nKatso lisätietoja valaistuksesta tästä.\nParempi hallinta mukauttamalla\nLogitechin G203 Prodigy -pelihiirtä voi alkaa käyttää heti paikalla tai sen voi mukauttaa täysin käyttämällä Logitech Gaming Software -ohjelmistoa. Edistyneet käyttäjät voivat määrittää kaikki kuusi painiketta pelitoimintojen yksinkertaistamiseksi.*\n*Painikeasetusten muuttaminen vaatii Logitech Gaming Software -ohjelmiston.\nLennossa muutettava DPI-tarkkuus\n200 – 6 000 DPI\nLennossa muutettavan DPI-tarkkuuden avulla voit vaihtaa jopa neljän herkkyysasetuksen välillä tähtäämiseen sopivasta pikselintarkasta 200 DPI:stä salamannopeaan 6 000 DPI:hin.*\nSiirrä räätälöidyt asetuksesi muille tietokoneille\nTallenna haluamasi asetukset hiiren omaan muistiin ja käytä niitä minkä tahansa tietokoneen kanssa ilman, että sinun tarvitsee asentaa ohjelmistoa tai määrittää asetuksia uudelleen uudella tietokoneella.*\n*Sisäisen muistin asetusten muuttaminen vaatii Logitech Gaming Software -ohjelmiston.\nHuippukiihtyvyys: yli 25 G*\nHuippunopeus: yli 200 IPS*\n*Testattu Logitech G240 -pelihiirialustalla\nStaattinen kitkakerroin*: 0,16 μ (s)*\nPainikkeet (ykkös- ja kakkospainike): 10 miljoonaa napsautusta\nPaino: 85 g, vain hiiri


Mitsubishi Galant V – AutoWiki\nMitsubishi Galant V (E10)\nVoimanvälitys Etumoottori, etuveto\nEdeltäjä Mitsubishi Galant IV\nSeuraaja Mitsubishi Galant VI\nSaman luokan autoja Mitsubishi Sapporo\nViidennen sukupolven Mitsubishi Galant (E10) esiteltiin vuonna 1983. Malli oli nyt etuvetoinen ja moottori oli asennettu keulalle poikittain. Korimalleina oli nelioviset sedan ja hardtop, joka poikkesi ulkonäöltään sedanista. Hardtop-malli, jota myytiin Euroopan markkinoilla nimellä Mitsubishi Sapporo, muodosti perustan australialaisvalmisteiselle Mitsubishi Magnalle. Tärkeä malli on turboahdettu ja ahtojäähdytyksellä varustettu Galant Turbodiesel.\nFarmariversiota ei tähän mallisarjaan kuulunut, sen sijalle oli tullut tila-auto Mitsubishi Chariot, jota esimerkiksi Suomessa myytiin nimellä Space Wagon. Galant oli kolmas japanilainen automalli, joka oli varustettu kaikkien pyörien lukkiutumattomilla jarruilla.\nVientimallien varustetasot olivat usein sidoksissa moottoriversioon ja markkina-alueeseen.\nEuroopan versioita olivat:\n1.6 GL (E10) (55 kW) 1984 - 1987\n1.8 Turbo-D GL (E14A) (60 kW, 82 hv) 1984 - 1987\n2.0 GLS (E15A) (77 kW, 102 hv) 1984 - 1987, varustetasoja I, II ja Royal – II ja Royal myös automaattivaihteistolla\n2.0 Turbo ECi (E15A) (110 kW, 150 hv) 1984 - 1985\n2.4 GLS (E16A) (112 Hp) 1985 - 1987 (ei tuotu Suomeen)\nMitsubishi Sapporo, Euroopan versio, 1987-1990\nMitsubishi Galant, tekniset tiedot 1985\nMoottori: 4G32 Saturn 4G63 Sirius 4G63T Sirius 4G64 Sirius 4D65T Sirius\nIskutilavuus: 1597 cm³ 1997 cm³ 1997 cm³ 2351 cm³ 1795 cm³\nPoraus x Isku: 76,9 x 86 mm 85 x 88 mm 86,5 x 100 mm 80,6 x 88 mm\nPuristussuhde: 9,0:1 9,5:1 8,5:1 21,5:1\nTeho kierr/min: 55 kW (75 hv) / 5500 75 kW (102 hv) / 5500 110 kW (150 hv) / 5500 82 kW (112 hv) / 4500 60 kW (82 hv) / 4500\nSuurin vääntömomentti kierr/min: 122 Nm / 3500 160 Nm / 3500 245 Nm / 3500 183 Nm / 3500 165 Nm / 2250\nPolttoainejärjestelmä: Kaasutin, kaksikurkkuinen Aisan Monipisteruisku, Mitsubishi Ruiskutuspumppu, Mitsubishi VE\nVenttiilikoneisto: Yksi sylinterikannen yläpuolinen nokka-akseli\nVaihteisto: 5-portainen manuaalivaihteisto 5-portainen manuaalivaihteisto\n3-portainen automaatti 5-portainen manuaalivaihteisto 5-portainen manuaalivaihteisto\n4-portainen automaatti 5-portainen manuaalivaihteisto\nPyöränripustus edessä: Kolmiotukivarsi ja joustintuki\nPyöränripustus takana: Pitkittäiset tukivarret, kierrejouset\nJarrut: Edessä levyt (2,0 myös takana), takana rummut, jarrutehostin, ABS\nKori: Itsekantava, sinkitty teräskori\nRaideleveys: Edessä: 1445, takana: 1405 mm\nMitat: Pituus: 4560 - 4660 mm, leveys: 1695 mm, korkeus 1385 - 1400 mm\nTyhjäpaino: 1065 kg 1120 kg 1130 kg 1185 kg 1170 kg\nHuippunopeus: 162 km/h 180 km/h 200 km/h 190 km/h 166 km/h\n0–100 km/h: 12,6 s 10,7 s 8,4 s 13,6 s\nKulutus l/100km : 7,8 8,7 7,5 6,4\nMitsubishi Galant GLS II voitti jaetusti Tekniikan Maailman 20/1985 8 auton vertailun (1-3./8). Mitsubishi Galant GLS II maksoi Suomessa vuonna 1985 112 500 markkaa, ryhmän selvästi kallein auto.\nAjo-ominaisuudet ovat maantiellä tyydyttävät (7/10), mutta vertailun heikoimmat. Ohjaus on liikaa tehostettu. Jarrut ovat tehokkaat, mutta liian raskaskäyttöiset (610 N). Jarrutusmatka on vertailun lyhyin: 80-0 km/h vei 27,4 metriä (14/15). Sisätilat ovat tyydyttävät (8/10). Myös mukavuustaso on tyydyttävä (8/10).\nVarustetaso on tässä luokassa erinomainen (10/10). Tasanopeudensäädin, automaatinen lämmityslaite ja sähköantenni ovat vakiovarusteita, kuten myös keskuslukitus ja sähköiset ikkunannostimet. Radio kuitenkin puuttuu.\nR4-ottomoottorin iskutilavuus on 1997 cm³. Sylinterin mitat ovat 85,0 × 88,0 mm. Teho 75 kW (DIN, 102 hv) /5500 ja vääntömomentti 160 Nm /3500. Autossa on viisi vaihdetta, jotka kaikki on synkronoitu.\nTekniikan Maailma 20/1985 mittasi Mitsubishi Galant GLS II:n (75 kW, 1140 kg) kiihtyvyydeksi 0–50 km/h 3,6 sekuntia, 0–80 km/h 7,6 sekuntia, 0–100 km/h 11,7 sekuntia ja 0–120 km/h 17,3 sekuntia. Huippunopeus on valmistajan mukaan 180 km/h.\nMitsubishi Galant 2.0 GLS sijoittui Tuulilasin 2/1987 8 auton vertailussa jaetusti toiseksi (2-3./8). Ajettavuus sai TL:ltä kiitosta: suuntavakavuus on hyvä (9/10), samoin kaarrekäytös (9/10). Jousitus on kiitettävän mukava (10/10) ja ääritilanteista Galant selviää hyvin, vertailun parhaiten (10/10). Varustelutaso on hyvä, vakionopeussäädin on vakiovaruste (vertailun ainoana). Lämmityslaite on automaattinen, mutta ilmastointilaitetta ei ole. Kulutus on suhteellisen korkea (8,6 l/100 km).\nTuulilasi 2/1987 mittasi Mitsubishi Galant 2.0 GLS:n (75 kW, 1140 kg) kiihtyvyydeksi 0–50 km/h 3,6 sekuntia, 0–80 km/h 7,6 sekuntia, 0–100 km/h 11,7 sekuntia ja 0–120 km/h 17,1 sekuntia. .\nMitsubishi Galant GLS II sijoittui Tekniikan Maailman 4/1986 20 auton talviautovertailussa jaetusti kolmanneksi (3-4./20). Galant on muuten tasaisen hyvä (8 tai 9/10), mutta maantieajon ja käynnistyvyyden arvosana on heikohko (6/10). Sen sijaan etemiskyky on erinomainen, ryhmän paras (10/10): kiihtyvyyskokeen paras, varma etenijä ja pyörien ote jäähän on hämmästyttävän hyvä. Ohjaus on kuitenkin liikaa tehostettu ja ohjaustuntuma jää heikoksi. Luistoja on helppo hallita kaasulla, mutta suuntavakavuutta heikentää uraherkkyys. \nHardtop sedan -korimallia vietiin myös Japanin ulkopuolelle, mutta toisin kuin aiemmat Sapporo-nimellä kulkeneet kaksioviset hardtop-mallit, uusi Sapporo oli neliovinen hardtop sedan. Euroopan markkina-alueen Sapporo esiteltiin vuoden 1987 Frankfurtin autonäyttelyssä ja sen valmistus jatkui vuoteen 1990 saakka. Määrätyillä markkina-alueilla sen korvasi vuonna 1990 Mitsubishi Diamante. Eurooppalaisen version moottorina oli 2,4-litrainen 4G64 "Sirius", nelisylinterinen rivimoottori, joka tuotti tehoa 129 hevosvoimaa (95 kW) / 5000 kierr/min (112 hv (82 kW) katalysaattorilla).\nMäärä (kpl) 834 1411 1304 1650\nEsittelyvuotenaan 1985 Magna sai australialaisen "Wheels"-autolehden "Vuoden Auto" -palkinnon ja samana vuonna Galant palkittiin Saksassa "Bild"-lehden "Kultainen ohjauspyörä" -palkin- nolla.\nTekniikan Maailma 20/1985\nNoudettu kohteesta "https://autowiki.fi/index.php?title=Mitsubishi_Galant_V&oldid=197884"\nSivua on viimeksi muutettu 5. toukokuuta 2020 kello 22.45.


Suomen turvallisuus ja tonttikaupat « Nina Suomalainen\nSuomen turvallisuus ja tonttikaupat\nPosted on 5.4.2015\nAjoimme yhdistykseni kanssa pari vuotta sitten Kokoomuksen puoluekokouksessa aloitetta EU:n ulkopuolisten tahojen tonttikauppojen rajoittamiseksi Suomessa. Kuten näille aloitteille viime vuosina on käynyt, se ei mennyt läpi, puoluehallituksen perustellessa, ettei sille ole mitään tarvetta. Viime kesänä puoluehallitus totesi että ”Puolustusvoimien mukaan ulkomaalaisten lisääntyneellä maanomistuksella ei ole vaikutusta maanpuolustuksellisiin tai strategisiin intresseihin”.\nJohtavista poliitikoistamme suurin osa on huitaissut kysymyksen sivuun sanoen ’ei näistä nyt mitään uhkaa ole’ ja ’maanomistajan tulee voida myydä tonttinsa kenellä haluaa’ ja ’kauppa se on joka kannattaa’. Itä-Suomen poliitikoille on naureskeltu, kun tuollaista NIMBY eli Not In My Back Yard- ideologiaa kannattavat.\nTarvittiin iltapäivälehden tutkivaa ja räväkkääkin journalismia Porkkalan sekä suomalaisten strategisesti tärkeiden infrastruktuurikohteiden läheltä hankituista tonteista, joissa joissa omistajia ovat Kremlin valtaapitävät sekä jotta asia otettiin vakavasti. Carl Haglund, jota tuskin itäsuomalaisten toteama trendi kiinnosti aiemmin, nousi myös vaatimaan kartoitusta ja päätöstä strategisten alueiden lähelle perustettavista suojavyöhykkeistä.\nNyt Norjassa havahduttiin huomaamaan, että salainen sukellusvenetukikohta on myyty venäläisille. Kremlin omistukset Euroopassa lisääntyvät. Taas iltapäivälehti tekee tutkimusta, kun poliitikkopuolella on hiljaista. Kaikki keskittyvät ehkä soteen. Tässä Iltalehden juttu asiasta: http://www.iltalehti.fi/ulkomaat/2015040519471168_ul.shtml\nJos demokratiakehitys olisi Venäjällä mennyt kuten maailmalla toivottiin, kiinteistöjen omistus puolin ja toisin voisi olla normaalia. Mutta jos suomalainen ei saa ostaa tonttia Karjalasta, miksi ihmeessä, ja toistan miksi ihmeessä Venäjän kansalaisilla voi olla oikeus ostaa tontteja Suomesta? Ja jos eurooppalainen businessmies ei voi olla varma, milloin hänen yhtiönsä otetaan valtion haltuun naapurissa, tai häneltä estettään tulo Venäjälle, miksi ihmeessä EU:n alueeln business- ja kiinteistöomistukset annetaan vapaaksi riistaksi?\nKeskittyykö Suomi todella tuijottamaan vain omaan napaansa kun turvallisuusympäristö ympärillä muuttuu päivä päivältä? Seuraavan hallituksen on otettava asia vakavasti, ja vähintään tehtävä arvio strategisten kohteiden lähellä olevista maista ja niiden omistuksesta ja laadittava rajoittavat lakimuutokset tarpeen mukaan. Myös yksityisten tonttien osto tulee sitoa vastavuoroisuuteen. On hölmöläisen hommaa olla niin tekemättä.\nThis entry was posted in Politiikka, Turvallisuus, Ulkopolitiikka and tagged turvallisuus, ulkopolitiikka.\nYrittäjyyden kaikki kukat kukkimaan


Ohuet hiukset paksummiksi näillä tuotteilla | Nordic Hair House\nOhuiden hiusten kanssa eläminen on joskus ärsyttävää ja se saa aikaan herkästi kateuden tunteita, kun katselee kaverin paksuja karheita hiuksia, jotka hän kehuu pesevänsä kerran viikossa. Kerran viikossa peseminen harvoin toimii ohuen hiuksen kanssa. Tuntuu siltä, että kerran päivässä peseminen osuu kohdilleen paremmin hentoisten hiusten kanssa. Toisaalta ohuet hiukset ovat nopeat kuivumaan pesujen jälkeen, eikä niiden stailaamisen kulu paljoa aikaa. Positiivisuuden kautta siis 🙂\nOhuiden hiusten kanssa pitää panostaa pikkuruisen enemmän, jotta lopputulos on kuohkea ja vahvan näköinen. Hyvät muotoilutuotteet ja hiusvälineet nousevat suureen arvoon hentojen hiusten käsittelyssä. On muutama asia mitkä vaikuttavat oleellisesti siihen, että hiukset tuntuvat ja näyttävät paksummilta kuin ovatkaan.\nTästä artikkelissa opit parhaat hiustuotteet ja vinkit, kuinka saat ohuet hiukset näyttämään paksummilta, vaikka sinulle olisi todella ohuet hiukset.\nOhuiden hiusten leikkausmallit\nParhaat hiustuotteet ohuille hiuksille\nKampausnesteet ja suolasuihkeet\nKuivashampoot ja hiuslakat\nKiitosuihkeet ja hoitoseerumit\nOhuet hiukset ja niiden leikkausmallit\nHyvä kampaaja osaa takuulla leikata sinulle vahvan näköiset hiukset. Mikäli sinulla ei kuitenkaan ole vielä luottokampaajaa, niin tässä muutama vinkki hiusten leikkauksien suhteen.\n1) Lyhyet mallit korostavat enemmän silmiä ja poskipäitä ja saavat kauniit kasvot esille. Toisille sopii paremmin tasapitkä leikkaus ja toisille taas kerrostettu pixie-cut, riippuen hiuksen laadusta ja ominaisuuksista.\n2) Tasapitkät polkkahiukset ovat trendikkäät ja latvat näyttävät paksummilta näissä leikkauksissa. Muista säännöllinen leikkausväli.\n3) Pitkien ohuiden hiuksien kanssa kannattaa myös muistaa leikkauttaa latvat säännöllisesti, sillä kuivat läpinäkyvät latvat korostavat ohuiden hiuksien ulkonäköä. Sopiva leikkausväli on n. 2 kuukautta.\nLukuvinkki: takkuuntuvat hiukset kuriin täsmätuotteilla.\nToimivat muotoiltuotteet ja shampoot ohuille hiuksille\nTämä osio on erittäin tärkeä, lue siis huolella. Jos sinulla on ohuet hiukset, niin tarvitset hyvälaatuiset tuotteet sekä hiusten pesuun että hiusten hoitoon. Vääränlaisilla tuotteilla saat pahimmillaan hiuksesi näyttämään entistä ohuemmilta ja likaisilta. Shampoon ja hoitoaineen valinta päivittäiseen pesuun voi olla joskus vaikeaa kymmenien erilaisten vaihtoehtojen joukosta. Jokainen tuote tuntuu lupaavan vähän samaa, mutta silti vähän eri asiaa.\nOikean tuotteen valitsemisessa sinun tulee ottaa huomioon muutakin, kuin vain ohuet hiukset. Onko hiuksiasi esimerkiksi värjätty? Miten valitset oikean shampoon ja tarvitsenko edes hoitoainetta? Yleensä ottaen tarvitset molemmat ja seuraavaksi esittelen muutaman toimivan kombon.\nOhuet hiukset on helppo hoitaa oikeanlaisilla tuotteilla! Lopusta löydät vielä tuotteiden käyttövinkit, jotta saat parhaan lopputuloksen.\nShampoo + hoitoaine ohuille hiuksille\nNämä seuraavat tuoteparit sopivat ohuille hiuksille. Tuotteet sopivat sekä värjätyille että värjäämättömille hiuksille. Jos hiuksesi ovat voimakkaasti vaalennetut, niin kokeile Wella Fusions -sarjaa tai Sebastian Professional Penetrait -hoitoa.\nWella Professionals INVIGO Volume Boost Foam hoitovaahto 150 ml\nSebastian Professional Volupt hoitoaine 250ml\nNioxin System -pakkaukset\nSystem-pakkaukset sisältävät shampoon, hoitoaineen ja tehohoidon.\nNioxin System Trial Kit 1 150+150+50ml käsittelemättömille\nNioxin System Trial Kit 3 150+150+50ml värjätyille\nNämä edellä mainitut tuotteet sopivat sinulle, jolla on värjätyt tai värjäämättömät hiukset. Nioxin System -sarjasta löytyy vielä erikseen värjätyille, käsittelemättömille sekä kemiallisesti käsitellyille hiuksille omat kategoriat. Mikäli hentoiset hiuksesi ovat voimakkaasti vaalennetut tai muutoin kemiallisesti käsitellyt, niin suosittelen hoitoaineeksi esim. Wella Professionals Fusion -sarjaa tai Sebastian Professional Penetraitt -hoitoa. Nämä hoitoaineet rakennepaikkaavat vaurioita, sekä auttavat sinua selvittämään takut pesujen jälkeen.\nOlen testannut näitä kaikkia tuotteita useaan kertaan ja todennut ne hyviksi. Älä turhaan pelkää käyttää hoitoaineita hentoihin tai ohuisiin hiuksiin. Näiden shampoiden kavereiksi suunnitellut hoitoaineet ovat nimenomaan ohuille hiuksille tarkoitettu ja ne eivät latista hiuksiasi. Ne tuovat hiuksiisi kiiltoa ja poistavat sähköisyyttä.\nMuotoilutuotteet auttavat sinua saavuttamaan helposti käsiteltävän kampauksen. Niiden tehtävä on kiillottaa, tuuheuttaa ja tuoda rakennetta. Pääset paljon helpommalla hiuksiesi käsittelyssä, kun käytät sopivaa tuotetta pesun jälkeen. Jokaisella meistä on omat mieltymyksensä muotoilutuotteiden koostumuksen suhteen, eikä yhtä oikeaa tyyliä ole. Onneksi on kuitenkin äärimmäisen monta hyvää vaihtoehtoa mistä voit valita.\nMuotovaahdot ohuille hiuksille\n– keskivahva tuki, miellyttävä föönata harjan avulla\nWella Professionals EIMI Extra Volume muotovaahto 300 ml\nSebastian Professional Thickefy\n– vahva tuki, tuote suunniteltu ohuille hiuksille\nSebastian Professional Thickefy vaahto ohuille hiuksille 200ml\nFour Reasons Fiber Mousse -kuitumuotovaahto\n– antaa rakennetta ja napakkaa pitoa\nFour Reasons Professional Fiber Mousse – 200ml\n– vahva pito, tuuheuttava tuote\n– hajusteeton muotovaahto\nKampausnesteet ja suolasuihkeet ohuille hiuksille\n– rakennetta, pitoa ja kiiltoa\nWella Professionals EIMI Sugar Lift rakennesuihke 150 ml\nWella Professionals EIMI Ocean Spritz -suolasuihke\n– hyvä lyhyille hiuksille\nWella Professionals EIMI Ocean Spritz merisuolasuihke 150 ml\n– tuuheutta lisäävä muotoilugeeli\nPaul Mitchell Extra-Body Thicken Up 150 ml\n– rakennetta lisäävä suolasuihke\n– hajusteeton muotoilusuihke\nKuivashampoot ja hiuslakat ohuille hiuksille\n– hienojakoinen suihke, keskivahva pito\nWella Professionals EIMI Mistify Me Strong hiuskiinne 300 ml\nFour Reasons Professionals Finishing Spray\n– keskivahva pito, hyvä tuoksu\nPaul Mitchel Flexible Style Super Clean Spray\n– kevyt hiuslakka, kevyt pito\n– erittäin vahva pito, hienojakoinen suihke\nSP Perfect Hold hiuskiinne 300 ml\n– hyvin kevyt kuivashampoo\nFour Reasons Professional Invisible Dry Shampoo, 250ml\n– pitoa ja rakennetta lisäävä kuivashampoo\n– kuivashampoo, kevyellä pidolla\nWella Professionals EIMI Dry Me kuivasampoo 180 ml\nKiiltosuihkeet ja hoitoseerumit ohuille hiuksille\n– ihana ja kevyt kiiltosuihke\nWella Professionals EIMI Glam Mist 200 ml\nFour Reasons Dry Shine Spray\n– kuiva ja painoton kiiltosuihke\nFour Reasons Professional Dry Shine Spray, 200ml\nFour Reasons Argan Beauty Serum -hoitoseerumi\n– sekoita pieni tippa muotovaahdon sekaan, saat kiiltoa ja pehmeyttä\nFour Reasons Original Smooth & Shine Serum 75 ml\n– erityisesti pitkille ja puolipitkille hiuksille kiiltoa tuova öljy. Silottaa ja selvittää myös.\nNäiden muotoilutuotteiden avulla onnistut. Käydään vielä läpi lyhyesti, miten niitä käytetään.\nMuotoilutuotteiden käyttö ja sopivat työvälineet, jos sinulle on ohuet hiukset\nOhuet hiukset tarvitsevat rakennetta ja pitoa kestääkseen koko päivän vahvoina. Hyvän shampoopesun jälkeen on mukava jatkaa hiustenlaittoa edellä mainituilla hyvillä tuotteilla.\nLaita pyyhekuiviin hiuksiin sopiva määrä vaikkapa Wella Professional EIMI Natural Volume -muotovaahtoa ja föönaa hiukset kuiviksi harjan avulla. Mikäli haluat lisätä latvaan taipuisuutta, niin käytä pyöröharjaa föönatessa. Hyvä hiustenkuivaaja on tarpeeksi tehokas, eikä siinä tarvitse käyttää liian kuumaa lämpöä. Mikäli sinulla on vanha hiustenkuivaaja, joka puhaltaa tulikuumaa ilmaa, niin voisi olla hyvä hetki päivittää laite. Liian kuuma föönaus saa hiuksesi näyttämään huonokuntoisilta ja pöhöttyneiltä. Hiuksista tulee myös helpommin sähköiset.\nKun hiuksesi ovat kuivat, niin suihkauta niihin kevyt määrä vaikkapa Four Reasons Professional Body Boost -rakennesuihketta luomaan lisää volyymia. Lopuksi kiinnitä kampaus kevyellä, mutta pitävällä Wella Professionals EIMI Mistify Me Strong -hiuskiinteellä.\nMuista, että tämä ei vie aikaa kuin kymmenen minuuttia ja saat koko päiväksi kauniit hiukset. Ohuiden ja hentojen hiusten kuivaaminen ei vie paljoa aikaa, mutta se on ehdottaman tärkeää lopputuloksen kannalta. Seuraavana päivänä voit jatkaa muotoilua pelkän kuivashampoon ja hiuskiinteen kanssa, mikäli hiuksesi eivät vaadi pesua.\nSeuraava Sähköiset hiukset kuriin 4 vinkillä\nEdellinen Kuiva päänahka? Hiuspohja kuntoon näillä tuotteilla!


Baccarat Gold Netissä – Mitkä online-kasinot ovat parhaat?\nBaccarat Gold Netissä\nBaccarat Gold tekijä Microgaming\nBaccarat Gold ja kaikki kasinopelit helposti ja turvallisesti nettikasinolla Frank\nVeikkaa numeroita tai vaikka hevosia!\nKuivaharjoittele pelejä ilmaiseksi Frank -nettikasinolla!\nMilloin viimeksi viihdyit kasinopelien parissa? Etsitkö yhä edelleen sitä parasta ja viihdyttävintä nettipelisivustoa? Olet varmasti kuullut, että 100-prosenttisesti laadukkainta kasinoviihdettä tarjoaa suosittu kasinosivusto Frank. Mikä on tämän nettikasinon salaisuus? Frank on alusta lähtien panostanut ammattimaisiin pelikehittäjiin, jotka todella tietävät, millaisia pelejä harrastajat vaativat. Niin ahkeran kuin aloittelevan kasinopelaajan nälkään löytyy monia vaihtoehtoja alkaen pelistä Baccarat Gold aina moniin muihin, kuten kenoon, crapsiin, bingoon tai virtuaaliraveihin. Nämä ovat kasinopelien vetovoimaisia klassikoita harrastajien keskuudessa ja tarjoavat mukavia pelikokemuksia myös aloittelijoille. Viihdy aidon kasinon tunnelmissa kotisohvallasi!\nBaccarat Gold on helppo tapa aloittaa tutustuminen kasinopeleihin. Tutustu myös muihin Frank -pelien tarjontaan vaikka ystävien kanssa. Keno on tietenkin yksi tunnetuimpia numeroveikkauspelejä, mutta voit pelata myös Amerikan kasinoilla suosittua crapsia. Craps on sosiaalinen noppapeli, johon pääsee nyt tutustumaan myös netissä – älä matkusta Las Vegasiin vaan viihdy kasinolla selaimessasi. Mikäli numeropelit eivät ole sinun juttusi, voit kokeilla myös Frank -kasinolla virtuaalista hevosurheilua. Kyllä vain, hepat laukkaavat virtuaalisella radalla yhtä luontevasti kuin oikeat hevoset – lisäksi voitot ovat paremmat! Tutustu kaikkiin kasinopelien vaihtoehtoihin jo tänään osoitteessa Frank.\nFrank on siitä turvallinen ja luotettu kasino, että voit aina ensin kokeilla pelejä ilmaiseksi. Sinun ei tarvitse rekisteröityä pelataksesi demoversioita. Näin sinun ei tarvitse huolehtia tylsistä asioista, vaan pääset heti etsimään parhaat strategiat eri peleissä. Pelitalon Microgaming kehittämissä peleissä pääidea onkin, että kun olet löytänyt itsellesi parhaan tavan voittaa, saat keskittyä voittoihin. Aivan kuten aidolla kasinolla kuuluukin tehdä. Kasinopelit ovat hauskaa ajanvietettä ja voit pelata pikaisia pelejä silloin, kun sinulle sopii. Microgaming ja Frank toivottavat sinulle hauskoja hetkiä Baccarat Gold ja muiden pelien parissa! Voita jo tänään!


77 m² Tapiontie 11, 90570 Oulu Kerrostalo 3h vuokrattavana - Oikotie 15715978\nVuokrattavat asunnot Oulu Kaijonharju Tapiontie 11, 90570 Oulu\n315 € / kk77 m²\nTapiontie 11, Kaijonharju, Oulu3h + k + p\nHuone kalustetussa kolmiossa\nAsunnossa (77m2) on kaksi makuuhuonetta. Pienemmän makkarin (sininen sisustus) vuokra 315/kk ja isomman 360. Vesi 18/hlö ja sähkö noin 15/hlö (maksetaan puoliksi). Asunto on tyhjillään päin eli voi muuttaa heti. Olen itse tällä hetkellä Ateenassa ja paluun päivämäärä on auki, mutta aikaisintaan heinäkuun alussa. Olohuoneessa on makuuhuoneiden lisäksi sängyllinen vieras- tai työtila verhon takana (värikäs sisustus). Jaetut tilat keittiö, TV-soppi, lasitettu parveke (tupakointiin) ja kylpyhuone. Makuuhuoneeseen lyhytaikainen (1kk) tai pitkäaikaisempi vuokralainen OK. Koko asunnon vuokra on 675, mutta vain lyhytaikainen (max 2kk) sopimus, koska olen itse palaamassa Suomeen kesän aikana. Päivämäärät voidaan sopia tarpeen mukaan.\nTapiontie 11, 90570 Oulu\nLinnanmaa Koskela Ritaharju Kaijonharju Toppilansalmi Alppila Toppila Välivainio Rusko Rajakylä Alakylä Toppilansaari Takalaanila Kuivasjärvi Kuivasranta Niittyaro Puolivälinkangas Taskila Pyykösjärvi Meri-Toppila


Mikä Unidos? - Unidos\nUnidos (espanjaa) tarkoittaa "yhdistetty, yhdistynyt"; Unidos monikossa korostaa: "kaikki yhdessä, yhteenlyöttäytyneenä". Sana on myös yhdistelmä sanoista un y dos, "yksi ja kaksi". Se sisältää siis meidät kaikki.\nUnidos on tukenasi kun kulttuurien erilaisuus hämmentää tai aiheuttaa haasteita. Unidos auttaa sinua hyödyntämään monimuotoisuutta ja tarjoaa työkaluja joilla voit jäsentää monikulttuurisuutta sekä toimia sujuvasti monikulttuurisessa työympäristössä.\nAutamme sinua, kun kulttuurit kohtaavat\nkoko organisaation tasolla,\nuuteen maahan muuttaessa.\nJärjestämme koulutuksia myös yhteistyössä Educoden ja MIF:in kanssa.\nUnidos on yhteiskunnallinen yritys. Osana tätä toimintamallia Unidos lahjoittaa osan liikevoitostaan organisaatioille, jotka edistävät tärkeiksi kokemiamme asioita. Luottoluokituksemme on erinomainen.


Viagra sildenafil kopen December 16, 2020\n5-fosfodiesteraasin estäjät ovat yleisimmin käytettyjä lääkkeitä hoidossa. Levitra on kamagra generika schweiz useissa muodoissa 5, 10 tai 20 mg. uudenkaupungin terveyskeskus ajanvaraus viagra resepti\nSiksi yhdessä huolellisen lukemisen kanssa ja tämä ei viagra ilman reseptiä catania ei koskaan pysäytä sinua, magnesium stearate cialis annostus. Lisäksi vitamiinin puutos johtaa erilaisten sidekalvosairauksien, kiiltotulehduksen, leukopenian uudenkaupungin terveyskeskus ajanvaraus viagra resepti ja monien muiden esiintymiseen; PEM: n kanssa on mahdollista mineraaliaineenvaihdunnan rikkominen, joka johtaa ongelmiin tuki- ja liikuntaelimistössä, esimerkiksi osteoporoosi; sydämen vajaatoiminta, muut sisäelimet. Tämä ei kuitenkaan tarkoita, että lääke olisi askel eteenpäin potilaan hoitosuunnitelmassa. 6, 8, 10, 12, 14, 16, 20, viagra generika ohne rezept erfahrungen 28, 50, , tai kalvolla päällystetyt tabletit. Anestesia; Pieniannoksinen amitriptyliini kroonisessa kivussa: voitto on vaatimaton.\nSe edistää meperidiininaisia, mitä voi tapahtua, jos punta mies ottaa 10 kamagra bestellen goedkoop mg tadalafiilia uudenkaupungin terveyskeskus ajanvaraus viagra resepti kerralla krooninen jambs vakava tukos rickety paikassa.\nHengitysvaikeuksissa, turvotusta tai erittäin korkeaa kuumetta uudenkaupungin terveyskeskus ajanvaraus viagra resepti on aina suositeltavaa ottaa ajoissa yhteyttä päivystykseen.\nSamalla uudenkaupungin terveyskeskus ajanvaraus viagra resepti päätavoitteena on ostaa Viagra verkosta turvallisesti.\nKumman uudenkaupungin terveyskeskus ajanvaraus viagra resepti valitset?\nMinulla oli kuumetta pelkästään 39erossa, en ymmärtänyt mitään uudenkaupungin terveyskeskus ajanvaraus viagra resepti kahdelta otin toisen, mutta sitten minulla oli noin 4 muuta purkausta sitten kuudelta otin toisen, mutta kahdeksan aikaan takaisin kylpyhuoneeseen. Kun tadalafiili, klaritromysiini, viagra auttaa molempia dermis-häiriöiden luokituksen hoidossa.\nAlfasalpaajahoito tulee aloittaa pienimmällä annoksella potilailla, uudenkaupungin terveyskeskus ajanvaraus viagra resepti joita on jo hoidettu optimaalisella vardenafiiliannoksella.


Ystäväni on juoppo – velvollisuuteni on auttaa, mutta miten? | Me Naiset\nklo 22:00 | 13.9.2018\nAnna Perho. Kuva: Juha Salminen\nJokaisen suomalaisen lähipiiriin kuuluu juoppoja. Missä viipyvät kansalliset ”näin toimit kännäävän ystävän kanssa” -ohjeet, Anna Perho kysyy kolumnissaan.\nYstäväni on alkoholisoitunut, enkä enää halua olla hänen kanssaan tekemisissä. Kuulostaa tylyltä, mutta hän ei enää ole ihminen, johon tutustuin. Olimme joskus läheiset, mutta nyt hänen bestiksensä on votka. Entinen dynamo on nyt hauras ja kitkerä itsensä kuvajainen.\nTämä ei ole ensimmäinen kerta, kun joku tutuista bilehileistä jää viettämään ikuista pääpäivää. Ikäpolvemme on elänyt Suomen historian kosteimman nuoruuden, ja lasku alkaa langeta.\nKännivitseille vielä naureskellaan, mutta kun brenkku alkaa tosissaan maistua, vitsailu vähenee. Hardcore-juomista tukee sen ympärille kasvava vaivaantunut hiljaisuus.\nOlo on ristiriitainen. Velvollisuus olisi auttaa, mutta miten?\nToisaalta se ei ole mikään ihme. On helpompi vaieta kuin sanoa: juot liikaa. Niinpä en ole itsekään hoitanut asiaa kovin ryhdikkäästi. Mutistuja lauseita siellä täällä. Teeskenneltyä uskoa siihen, ettei mitään ongelmaa ole. Niukkaa viestintää ja lopulta ghostaus, vaivihkainen liukuminen takavasemmalle omaan, turvalliseen elämään.\nOlo on ristiriitainen. Velvollisuus olisi auttaa, mutta miten? Jos joku haluaa juoda, hän juo. Siinä ei ystävien hössötys paljoa auta. Toisaalta suututtaa. Eikö se voi vain lopettaa? Ajattelisi edes lapsia. Sitten tulee sääli. Onhan se nyt ihan karmeaa elämää.\nJokaisen suomalaisen lähipiiriin kuuluu juoppoja. Miksi heistä luetaan vain tilastoista tai loppu hyvin, kaikki hyvin -artikkeleista, joissa Minnesota-hoito on purrut? Missä viipyvät kansalliset ”näin toimit kännäävän ystävän kanssa” -ohjeet? Ne voisi jakaa vaikka veroilmoituksen välissä.\nEi hyväntahtoisuus muutenkaan mitenkään helppoa ole.\nKanadalaispsykologi Jordan B. Peterson kirjoittaa kirjassaan 12 Rules for Life, että auttamishaluamme motivoi usein turhamaisuus ja itsekeskeisyys. Haluamme esittää sankareita, tai solahdamme marttyyreiksi, jotka kantavat muiden taakkoja silloinkin, kun heidän pitäisi ottaa omasta elämästään vastuu.\nTämä ei tietenkään tarkoita sitä, etteikö ihmisiä kohtaan tulisi olla empaattinen ja tarvittaessa avulias. Mutta Peterson muistuttaa sekä auttajan että autettavan rooleihin liittyvistä kiusallisuuksista. Auttaja haluaa usein vain näyttää hyvältä ihmiseltä, ja autettava taas voi teeskennellä yrittävänsä, vaikka ei oikeasti yritä.\nLopulta osapuolien välille saattaa kasvaa valheellinen side, joka sitoo molemmat näytelmään, jossa ei puhuta mistään, mikä on totta.\nMutta yhtä kaikki, johonkin tässä on kai ryhdyttävä.\nAlkoholistiperheessä kasvanut ystäväni neuvoi kirjoittamaan viinaan vajonneelle ystävälle kirjeen. Kirje on vielä kesken, yksi elämäni hankalimmista teksteistä.\nMutta viimeinen lause on valmis: tule takaisin, olen kaivannut sinua senkin pässinpää!\nKerro kokemuksiasi alla olevassa kommentointikentässä.\nKerro, miten sinä olet auttanut päihteitä käyttävää ystävääsi tai perheenjäsentä.\nKerro, miten läheisesi reagoi apuusi ja miten hän voi nyt.\nNimi/nimimerkki ja ikä.\nklo 12:54 | 10.10.2018\nHyvä kirjoitus!! Ihan samalla olen omassa lähipiirissäni nähnyt, miten kivasta pikku viikonloppukaljoittelusta on kehittynyt tappavan vaarallinen alkoholismi. Ja moni on kovaa kyytiäpäätymässä samaan. Miksiköhän tästä asiasta puhutaan niin vähän!\nklo 16:51 | 30.9.2018\nMainiota, kannatettavaa toimintaa! Ja eiköhän ystäväsi ole jo itsensä tästä tunnistanut joten siltä osin message on jo toimitettu. Nyt vain odottelet hänen avautumista. Hyvää syksyn jatkoa!


Simo Kulmaviidan jatkokuviot auki - Suomen Amerikkalaisen Jalkapallon Liitto ry\nSimo Kulmaviidan jatkokuviot auki\nBayloriin siirtyminen ei toteutunut, Southern Illinois ja UNLV ainakin vaihtoehtoina.\nHyökkäyksen linjamies Simo Kulmaviidan oli tarkoitus aloittaa tänä syksynä pelit NCAA:n ykkösdivisioonatasolla Baylorissa. Suunnitelmat ovat kuitenkin muuttuneet.\n- Tällä hetkella tilanne on se, että Baylor on poissa kuvioista ainakin toistaiseksi. Minulla oli yksi kurssi ja vähän koulumaksuja vielä jäljellä ja jäin suorittamaan viimeistä lukukauttani Chabotiin, Suomessa Saintsia ja Ghosthuntersia edustanut Kulmaviita kertoo. Tähtäin on yhä tiukasti ykkösdivisioonatasolle siirtymisessä jo ensi keväänä.\n- Aloitan recruit-hommat puhtaalta pöydältä, ja siirryn täältä sitten kauden jälkeen suoraan kevätharjoituksiin. Tiedän, että Southern Illinois ja Vegas olisivat ainakin halukkaita ottamaan minut vielä.\nLas Vegasissa eli UNLV:ssa pelaa jo kaksi Kulmaviidan entistä joukkuetoveria Chabotista eli Calle Backlund sekä Max Ehlert. Nevadan suomalaissiirtokunnan kolmas jäsen on tällä hetkellä keskushyökkääjä Henri Jussila.\nKahden Chabot Collegessa pelatun Junior College -kauden Kulmaviita ei ole edustuskelpoinen syksyn peleissä vanhassa opinahjossaan, eli syksy menee pelaamatta. Kulmaviidan tarkooitus on opintojen ohella auttaa vanhaa joukkuetta hyökkäyksen linjan valmennuksessa.\nSuomalaisten kuulumisia UNLV:n harjoitusleiriltä: UNLV:n Fall camp (19.8.2013)


Tee-se-itse-elämää vanhalla rautatieasemalla: Ihana, ihana talvi\nTämän kirjoitti Susanna klo 14.17\nUnknown 21. joulukuuta 2012 klo 14.28\nVoih, luin tätä innolla, sillä voin niin samaistua kouluajan muistoihisi ja uudelleen löytämääsi innostukseen!\nOlin kouluaikoinani jonkinlainen liikunnanopettajan silmätikku, ja vaikka aikuisiällä olen palannut urheilun pariin uudella innolla ja onnistumisien siivittämänä, tappoi hirviömäinen liikunnanopettaja aikoinaan kiinnostukseni urheiluun kokonaan. Luistimia en kyllä vieläkään halua jalkaani - viimeksi sain sellaiset koululta, ja niiden pohjassa oli pieni naula pystyssä. Opettaja sanoi, että kipuun tottuu, ja niinpä luistelin pikkutyttönä naula jalassa, kunnes jäähallin talonmies tuli kysymään, onko jalkani kipeä ja kerrottuani naulasta, hän naulasi sen pois. Arpi jalkaan ja sieluun on kuitenkin jäänyt!\nViime vuonna kokeilin hiihtämistä ensimmäistä kertaa kouluaikojen jälkeen armeijassa ja vieläpä koiran vetämänä, ja se jos mikä oli hauskaa! Nyt en malta odottaa, että saisin omatkin sukset - totuin hiihtämään valtion kumisaappaisiin kiinnitettävillä lankuilla, mutta pidin niistäkin. Ehkä minäkin laitan ensi vuonna veronpalautukset omiin suksiin!\nSusanna 21. joulukuuta 2012 klo 14.38\nAaargh, "kipuun tottuu"! Käsittämätöntä.\nMahtavaa kuulöla, että armeijan lankut saivat sinut tykkäämään hiihdosta! Ajattele, miten helppoa hiihtäminen olisi uusilla suksilla niiden jälkeen!\nMinusta on ihmeellistä, miten koululiikunnasta onkin niin ansiokkaasti onnistuttu tekemään sellaista, että sen sijaan, että se kannustaisi ja innostaisi lapsia liikkumaan, se aiheuttaa traumoja. Miksi kaiken liikunnan on oltava kilpailua?\nMiksi kaikkien on selvittävä samoista lajeista, vaikka jokaisella meillä on erilainen fysiikka ja nautimme erityyppsistä lajeista?\nMeillä oli lukiossa liikunnanopettajan sijaisena eräs Anne, ja silloin olen ainoastaan tykännyt liikunnasta. Anne toi liikuntaa monipuolisesti esiin, ja teki sen hyväksyvästi ja huumorilla, ilman verenmakua ja kilpailemista. Sellaisia opettajia pitäisi olla enemmän. Terveisiä vaan Annelle, missä mahtaakaan olla ja mitä tehdä. :D\nKarkkis 21. joulukuuta 2012 klo 14.48\nOi hiihtäminen on ihanaa! Minulla se taas oli yksi niistä lajeista, joista pidin, koska sai mennä omaan rauhalliseen tahtiin. Ekaluokan hiihtokilpailuissa minä ja eräs kaverini hiihdimme ja juttelimme koko matkan, emmekä ollut edes viimeiset. Opettaja voi vaikuttaa kyllä paljon siihen, millaiseksi suhde liikuuntaan muodostuu. Ja hienoa, että sinäkin olet päässyt traumoistasi. Minulla on edelleen lentopallotraumoja.\nSusanna 21. joulukuuta 2012 klo 14.56\nToivottavasti lentopallotraumasi väistyvät joskus. Minunkin on yhä hyvin vaikeaa suhtautua mihinkään joukkuelajeihin.\nMinä tykkäsin suunnistuksesta metsässä, mutta siinäkin opettaja pilasi ilon, kun pisti meidät aina suunnistamaan pareittain. Paras kaverini oli pulska ja hidas, ja minun olisi tehnyt mieleni vilistää kantojen ja varpujen yli kovaa kyytiä. Olimme hyvin epäsopiva liikuntaparivaljakko.\nE 21. joulukuuta 2012 klo 15.04\nIhanaa, että olet löytänyt hiihtämisen ilon :) Minä pidin lapsena hiihtämisestä. Voitin kaikenlaisia palkintojakin. Mutta sitten tuli koululiikunta! Meillä ei paljon hiihdelty. Meillä pelattiin kaikkia iljettäviä joukkuepelejä, ja minä istuin aina vaihtopenkillä, koska eihän kukaan halunnut mua joukkueeseen, mutta se siitä katkeruudesta :D En ole hiihtänyt 18 vuoteen, mutta nyt olen etsimässä itselleni ja tytölleni suksia :)\nSusanna 21. joulukuuta 2012 klo 18.05\nTaitaa olla opettajilla aika paljon omaa vaikutusmahdollisuutta siihen, miten koulussa liikutaan. Itse olen käynyt kouluni pienissä kouluissa ja ainakin niissä tehtiin ihan selkeästi opettajan kiinnostuksen mukaan.\nAla-asteella meillä enimmäkseen käveltiin, pelattiin nelimaalia ja keilattiin muovisilla keiloilla, leikittiin tervapataa ja sellaisia pihaleikkejä. Liikunta oli kivaakin silloin.\nToisella ala-asteella (muutimme kun olin 12) sitten mentiin verenmaku suussa. Pienestä asti oppilaat pantiin koulujenvälisiin kisoihin uleisurheilemaan ja hiihtämään. Piti olla viimeisen päälle kaikki välineetkin. Tekniikka piti hallita, oli kyse sitten jääkiekosta tai korkeushypystä. Pesäpalloa pelatessa kakarat karjuivat toisilleen, kuin olisi henki ollut uhattuna.\nAnonyymi 21. joulukuuta 2012 klo 15.34\nTerveisiä Sulolle, että minulta löytyy myös mies joka on saanut minut hiihtämään uudelleen. Ja nauttimaan siitä. Miten ne miehet oikein tekevät sen manipuloinnin? ;)\nKatja 21. joulukuuta 2012 klo 15.52\nMinulla on siis vielä tavoitetta :)\nHiihtokammo kouluajoilta ei meinaa antaa periksi. Suksia ei vielä ole, mutta pikkuhiljaa on hiipinyt mieleen ajatus niiden hankinnasta. Ja jos noin kivoja kuoseja on niin miksipä ei!\nSusanna 21. joulukuuta 2012 klo 18.06\nToivottavasti voitat kammosi ja sinulle käy yhtä mukavasti kuin minulle!\nSaila 21. joulukuuta 2012 klo 15.55\nHahaa! Aika hauskaa. Kuulostaa tutulta, paitsi että muistelen kyllä varhaislapsuudessa pitäneeni talvesta ja lumesta. Hiihtäminen todellakin lakkasi olemasta kivaa silloin, kun sitä alettiin harrastaa koulun jumppatunneilla. Luistelusta kyllä pidin. Mutta vähitellen talvi alkoi etoa yhä enemmän.\nVuosikausien ulkomailla asumisen jälkeen minut oli vallannut se järjetön Suomi-nostalgia, joka kai valtaa jokaisen expatin. Niinpä ekana talvena takaisin Suomeen muuttamiseni jälkeen serkkuni onnistui houkuttelemaan minut ladulle muutaman kerran, kävin jopa hiihtämässä yksinkin ja yli-intona ostin omat sukset (koska ne, joilla siihen asti hiihdin, oli äidin vanhat puiset Karhut, jotka olivat nykylatuja leveämmät ja siksi tosi hankalat julkisilla laduilla). No joo, valitettavasti sen jälkeen palasin normaalitilaan eikä ole tullut mieleenkään kaivaa monoja ja suksia esiin. Pitäisikin myydä ne.\nHienoa kuulla että sinulle siitä on tullut oikea uusi harrastus! Terveellistä liikuntaahan tuo on.\nSusanna 21. joulukuuta 2012 klo 18.08\nMinullakin oli teininä sukset, jotka eivät mahtuneet ladulle. Ja ihan vanhanaikaiset monotkin. Voi nolouden määrää. :-P\nTiina 21. joulukuuta 2012 klo 17.57\nMonot ovat olleet ostoslistallani jo pari vuotta. Suksia on saunanvintti täynnä, tosin niillä varmaan lipsuu taaksepäin ja eteen ei luista sitten millään... Nuo kukkasuksethan ois puutarhurille aika passelit ;)\nSinun pitää tulla Sulolle voiteluoppiin, niin lipsuttelet sitten ainakin oikeaan suuntaan. :-D\nVILLAKÖLHIN PIHAMAA 21. joulukuuta 2012 klo 20.27\nKirjoitit juuri samoista kokemuksista ja kauhunhetkistä, joita olen myös lapsuudessani kokenut :)\nPari vuotta sitten ostin sitten kouluaikojen ensimmäiset sukseni ja uskaltauduin laduille....ja rakastuin! Kouluaikoina hiihto tosiaan oli ihan pakkoa ja vielä kun täytyi osallistua kaikkiin kilpailuihin, kääk.\nVielä kun tuohon voiteluun tutustuisi, sillä on varmasti suuri vaikutus siihen pitoon ja luistoon :) Pointsit taas Sulolle kannustuksesta.\nSusanna 22. joulukuuta 2012 klo 9.12\nMahtaakohan esimerkiksi matematiikan tunneista tai kuvaamataidon tunneista tulla aikuisikään kestäviä traumoja joillekin? Tuntuu, että liikuntatunneista on jäänyt hyvin monille ihmisille kurjia muistoja.\nTiina Rönnberg 21. joulukuuta 2012 klo 20.46\nMinäkin olen muutamana talvena yrittänyt löytää hiihtämisen riemun. Mökillä järven jäällä lipsuttelun lisäksi uskaltauduin viime vuonna jopa ihan ladulle täällä pääkaupunkiseudulla, mutta siitä riemua söi kyllä voitelemattomat sukset. Kun pitoa ei ole ollenkaan ja pikkuisissakin mäissä tarvitaan hirmuisesti käsivoimia, että saa kammettua itsensä nyppylän päälle, himohiihtäjien suihkien vierestä ohi. Yritin googletella voiteluohjeita ja ne tuntuivat vielä ihan ylitsepääsemättömän vaikeilta.\nPidän muutenkin rauhassa luonnossa liikkumisesta ja koiran kanssa hiihtäminen on kyllä ihan parasta. Varsinkin järven jäällä, kun koira ei ole jatkuvasti kieppaamassa itseään jonkun risukon ympäri. Ehkä minäkin vielä innostun ja hankin itselleni kunnon sukset!\nSusanna 22. joulukuuta 2012 klo 9.13\nViime keväänä oli hienoa hankikantoa, ja oli ihanaa, kun pääsi hiihtelemään mihin vaan, eikä tarvinnut pysyä laduilla. Mutta nykyajan sauvat eivät oikein sovi hankihiihtelyyn, ne humpsahtavat läpi. Minä hankin ehkä ensi vuoden veronpalautuksista sitten sellaiset hankisauvat. :)\npaivis 22. joulukuuta 2012 klo 7.30\nOnnea uusille suksillesi ja niiden tuomalle hiihtämisen riemulle. Kiitos tarinastasi.\nSusanna 22. joulukuuta 2012 klo 9.14


Kuva osoitteesta http://www.pachd.com/\nÄrsyynnyn kaikenlaisesta hypetyksestä silloinkin, kun pidän sen aihetta sinänsä ihan kannatettavana. Niinpä kaiken julkisuudessa viime aikoina olleen karppauskohkaamisen keskellä otan käsittelyyn tämän kuuman perunan: perunan. En suinkaan usko, että peruna olisi mitenkään keskeinen ainesosa hyvässä ruuassa, tai että sen syömisestä olisi jotain erityistä ravitsemuksellista hyötyä. Joskus tulee silti sitäkin syötyä, hyvällä ruokahalulla ja omallatunnolla.\nPeruna on maailman neljänneksi yleisin ravintokasvi riisin, vehnän ja maissin jälkeen. Hieman yllättäen suurin tuottajamaa on Kiina. Kolmannes kaikesta maailman perunasta käytetään muuhun kuin ihmisten ruokkimiseen. Tärkkelystä käytetään hyväksi teollisuudessa.\nPeruna on kotoisin Andien vuoristosta. Perusta on löydetty jäänteitä perunoista ajalta noin 500 vuotta ennen ajanlaskun alkua. Espanjalaiset löytöretkeilijät toivat sen Eurooppaan 1500-luvulla. Pitkillä merimatkoilla huomattiin, että perunaa syöneet merimiehet eivät kärsineet keripukista. Syyksi tähän paljastui myöhemmin c-vitamiini, jota peruna sisältää. Vieläkin perunaa näkee toisinaan suositeltavan c-vitamiinin lähteenä, vaikka se sisältääkin sitä niukasti useimpiin kasviksiin ja hedelmiin verrattuna. Jos c-vitamiinin saanti on perunasta kiinni, on ruokavalio muutenkin köyhä ja monet muutkin ravintoaineet jäävät vähiin.\nToinen hyöty perunasta entisaikoina oli sen suuri energiapitoisuus. Sillä voitiin ruokkia ihmisiä helposti ja edullisesti myös vaatimattomissa olosuhteissa. Tämä lisäsi perunan suosiota ja auttoi sen leviämisessä. Perunarutto saattoi tosin pilata koko sadon ja aiheuttaa laajoja nälänhätiä, joista päästiin eroon vasta, kun jalostuksella kehitettiin rutonkestäviä perunalajikkeita. Vaikka perunan antama energia auttoikin aikanaan ihmisiä selviämään muuten niin niukalla ravinnolla ja antoi voimia raskaaseen työhön, on suuri energiapitoisuus useimmille meistä nykyihmisistä tarpeetonta ja suorastaan haitallista. Niinpä onkin hyvä pysyä kohtuudessa. Peruna myös nostaa verensokeria nopeasti, minkä jälkeen se myös laskee nopeasti. Tämä aiheuttaa väsymystä ruokailun jälkeen, minkä vuoksi perunat sopivat ehkä paremmin illalliselle kuin lounaalle.\nRuokakulttuurimme ankeuttajan lautasmallin pakkoperunoista voisi siis luopua. Mikään ei kuitenkaan estä herkuttelemasta kohtuudella sellaisista perunaruuista, joista pitää. Eri tarkoituksiin on hyvä käyttää erilaisia perunalajikkeita. Esimerkiksi janssoninkiusaukseen käytetään kiinteää lajiketta, jotta ruoka ei menisi uunissa hautuessaan aivan muussiksi. Siihen muussiin taas valitaan jauhoinen peruna. Perunat säilyvät parhaiten pimeässä ja viileässä, 6-8 asteen lämpötilassa. Vihreitä perunoita ei saa syödä, koska ne ovat myrkyllisiä. Vihreys syntyy, kun peruna altistuu valolle. Kuorittu peruna on säilytettävä kylmässä vedessä, sillä muuten se tummuu.\nPerunat kuuluvat moneen perinneruokaan. Oma suosikkini on jouluinen imelletty perunalaatikko, jonka valmistamista en itse ole uskaltautunut vielä kokeilemaan. Sen tekeminen vaatisi hyvin tasaisen 50 asteen lämpötilan moneksi tunniksi, ja sellaista ei ole kovin helppo saavuttaa. Tein tällä kertaa toisenlaisen laatikon: perinteisen englantilaisen mökkipiiraan (cottage pie). Alla täyteläinen jauhelihakastike, päällä perunamuussia. Kyllä tulee hyvää. Jos jauheliha on naudan sijaan lammasta, tulee ruuasta paimenpiiras. Tämäkin resepti on alunperin Delialta. Alkuperäisessä ohjeessa ruoka vielä kuorrutettiin juustolla ja purjolla, mutta jätin tämän kuorrutuksen pois, koska halusin valmistaa perinteisen kokonaisuuden.\nMökkipiiras (n. 5-6 annosta)\npala lanttua tai naurista (n. 75 g)\nSilppua sipuli, porkkana ja lanttu pieneksi silpuksi. Kuumenna öljy paistinpannussa. Paista ensin sipulia 5 minuuttia, lisää muut kasvikset, ja jatka toiset 5 minuuttia. Siirrä kasvikset sitten syrjään; ne voi laittaa valmiiksi sopivaan kattilaan, jos pannu ei ole riittävän iso kastikkeen hauduttamiseen. Ruskista pannussa myös jauheliha. Hajota se murumaiseksi puulastalla. Mausta liha suolalla ja pippurilla. Sekoita liha ja kasvikset keskenään. Ripottele päälle vehnäjauhot. Lisää liemi, tomaattisose ja mausteet. Anna kastikkeen kiehua hiljalleen vähintään puoli tuntia.\nTee lihakastikkeen hautuessa perunasose: Kuori perunat, ja paloittele ne vähän pienemmiksi. Kuumenna vesi kiehuvaksi. Lisää suolaa ja laita perunat veteen. Keitä noin 20 minuuttia, kunnes perunat ovat kypsiä. Kaada vesi pois ja lisää voi perunoiden päälle. Anna voin sulaa hetken ajan, ja vatkaa perunat sitten soseeksi sähkövatkaimella. Tavallista muussia tehdessä lisättäisiin tässä vaiheessa myös maitoa, mutta mökkipiiraaseen tarvitaan kiinteämpää sosetta, joten nestettä ei lisätä. Tarkista maku, ja lisää suolaa ja pippuria mausteeksi.\nKaada lihakastike uunivuokaan. Levitä perunasose päälle tasaiseksi kerrokseksi. Paista 200-asteisessa uunissa n. 25 minuuttia, kunnes pinta on hieman ruskistunut.\nAnnos mökkipiirasta lautasella. Ei näytä yhtä hyvältä kuin vuoassa.\nLähettänyt G. Astronomi klo 10.08


Mikä on totta? | Kuntsari\n24.1.2017 | 2:45\nKuntsarin toimituksessa mietimme usein juttuaiheita ja pohdimme, miten tärkeää on löytää olennainen ja oikea tieto ja kertoa se lukijoille selkeästi. Oletko samaa mieltä?\nNykyään tietoa voidaan niin helposti torjua ja väittää vääräksi, ja luulot ja suoranaiset valheet voivat lähteä lentoon vaikkapa sosiaalisessa mediassa tai ilmaislehdissä, joissa ei panosteta toimitustyöhön. Tietotulvan tulkitseminen, kysymysten esittäminen ja vastausten kertominen ymmärrettävästi lukijoille edellyttää ammattitaitoa. Jos toimitustyö on tiedotteiden tai vanhojen juttujen kopioimista, linkkaamista tai kertaamista, se on yleensä ilmaista.\nTiedonvälityksessä on kyse siitä, miten ihmisille välitetään oikeaa ja olennaista tietoa. Työn suola on tiedon ja totuuden etsintä ja sen kertominen.\nHyvin toimitettu juttu ei välttämättä kerro mitä mieltä sinun pitää olla, vaan antaa eväitä omaan ajatteluun. Uutisten ja ihmisten arkeen vaikuttavien asioiden selvittämisen lisäksi toimitustyössä tavoitellaan tietenkin sitä, että herätetään ajatuksia, ideoita ja joskus myös tunteita. Niistä kimpoaa myös kehitys.\nTänä keväänä Sanomalehtien Liitto tuottaa erityistä lasten ja nuorten verkkolehteä eri puolilta maata tulevien koulujen kanssa. Lasten ja nuorten verkkolehti kantaa nimeä Meidän juttu, ja se on jo avoinna netissä. Me Kuntsarissa toivoisimme, että myös Paimiosta, Sauvosta ja Kaarinasta löytyisi tähän mukaan lähteviä luokkia tai kouluja.\nPeruskoulun uuden opetussuunnitelman mukaisesti kouluissa korostetaan ilmiöoppimista ja myös koulujen digiloikkaa. Verkkolehti voisi näin olla kouluille uusi mediakasvatuksen oppiympäristö.\nMeidän juttu- verkkolehteen lapset ja nuoret kirjoittavat juttuja ja tekevät videoita itselleen tärkeistä aiheista ja näkökulmista. Tämä työ voidaan tehdä koulussa, oppitunneilla ja oppia samalla yleissivistykseen kuuluvia journalistisia taitoja, journalismin etiikkaa ja oikean tiedon erottamista väärästä. Me Kuntsarin toimituksesta tulemme mielellämme neuvomaan ja osallistumaan Teidän juttujen tekemiseen.\nSinä oppilas, joka olet kiinnostunut tiedonvälityksestä tai sinä opettaja, jonka tehtäviin kuuluu mediakasvatus, käykää tutustumassa Meidän juttu- verkkolehteen, ja olkaa yhteydessä toimitukseemme. Meidän juttu- verkkolehti pyörii koko vuoden.


OFF-ohjelmistossa teatteria ja taidetta ympäri Suomen – luvassa myös kansainvälisiä vierailijoita - Tampereen Teatterikesä\nOFF-ohjelmistossa teatteria ja taidetta ympäri Suomen – luvassa myös kansainv...\nOFF-ohjelmistossa teatteria ja taidetta ympäri Suomen – luvassa myös kansainvälisiä vierailijoita\nTampereen Teatterikesän oheisohjelmisto OFF Tampere kokoaa yhteen taiteilijoita ja teatteriryhmiä ympäri Suomen, ja esityksiä nähdään myös useilta kansainvälisiltä tekijöiltä. Ohjelmiston 46 esitystä ja tapahtumaa tuovat monipuolista esitystaidetta kaupungin teatteritilojen lisäksi puistoihin, ulkoilmanäyttämöille, kaduille sekä museoihin ja ravintoloihin. Luvassa on muun muassa draamaa ja komediaa, musikaaleja, runoutta, laulua, menestysmonologeja, sirkusta, improvisaatiota, naamioteatteria, mentalismia ja taikuutta sekä kansainvälistä performanssitaidetta.\nTeatterikesän OFF-esitykset pyörähtävät käyntiin jo festivaaliviikkoa edeltävänä viikonloppuna 3.–4.8., jolloin ohjelmistossa nähdään Teemu Sytelän itsensä hyväksymistä ja eriarvoisuutta käsittelevä drag-musikaalimonologi Pieni Balleriina. Turusta OFFin etkoille saapuu aktivistiseen teatteriin erikoistunut Nopean toiminnan naiset -ryhmä, joka esittää ohjaaja Heini Vahteran omiin kokemuksiin pohjautuvan teoksen 10 kohtausta seksuaalisesta vallankäytöstä. Lisäksi etkoilla nähdään tamperelaisen Pelastakaa Ballerinat ry:n esitys Tanssi läpi muurien.\nMuita paikallisia tuttuja ovat muun muassa pantomiimi-duo Plip ’n Bob, Improvisaatioteatteri Snorkkeli, Tampereen Ylioppilasteatteri sekä Circus Ruska Festival, jonka maksuttomia sirkusesityksiä nähdään festivaaliviikolla torstaista lauantaihin. Mukana ovat tuttuun tapaan myös Pirkanmaan alueen kesäteatterit, jotka esittävät kauden viimeiset esityksensä Teatterikesäviikolla.\nOhjelmiston vetonauloihin lukeutuvat myös monet ilmaisesitykset ja ulkotapahtumat, joista erityisesti Filharmonian Puistokonsertti ja Muumimuseon Puutarhajuhla houkuttelevat vuosittain Sorsapuiston täyteen eri-ikäisiä kulttuurikävijöitä. Yksi vuoden kiinnostavimmista tapauksista on myös mentalistiguru Jose Ahosen ja mentalisti-taikuri Tommi Lahden iltashow, joka tarjoaa yleisölle maksuttoman matkan mielen ihmeisiin.\nTutustu kaikkiin OFF-esityksiin ja -tapahtumiin täältä!\nCircus Ruska Festival – Väliaikaista (kuva: Heikki Järvinen)